पूरा भइल ‘गंगा जमुना सरस्वती’ के शूटिंग – Anjoria\nभोजपुरी सिनेमा के सबले चर्चित फिल्म ‘गंगा जमुना सरस्वती’ के शूटिंग दस दिन के आखिरी शेडयूल में मुंबई के विभिन्न लोकेशन पर पूरा कर लिहल गइल. संयोगिता फिल्म्स आ यशी फिल्म्स के प्रस्तुति आ निर्माता अभय सिन्हा के ‘गंगा जमुना सरस्वती’ में पहिला बेर भोजपुरी सिनेमा के तीन गो बड़का सुपरस्टार रवि किशन, मनोज तिवारी ‘मुदुल’ आ दिनेशलाल यादव ‘निरहुआ’ एक साथ नजर अइहें. भोजपुरी सिनेमा के सबले सफल निर्माता आलोक कुमार के एह फिल्म में मनोज के अपोजिट रिंकु घोष, रवि किशन के अपोजिट रानी चटर्जी आ निरहुआ के अपोजिट पाखी हेगडे के जोड़ी बनल बा. कथा-पटकथा लिखे आ निर्देशन करे के कमान सम्हरले बाड़न हैरी फर्नाडिस.\nनिर्माता आलोक कुमार कहलें कि काशी के पावन नगरी में ऊ भोजपुरी के तीनो स्तम्भ के ले के ‘गंगा जमुना सरस्वती’ बनावे क नींव रखले रहन जवन अब पूरा हो गइल. उनुका उमेद बा कि फिल्म ‘गंगा जमुना सरस्वती’ दर्शकन ला एह=गो समहर मनोरंजन वाली फिल्म होखी.\nफिल्म के बाकी मुख्य कलाकारन में अनूप अरोडा, माया यादव, संतोष श्रीवास्तव, अनिल नागराथ, विजय कृष्ण चतुर्वेदी, मुश्ताक खान आ टीनू वर्मा के नाम बा. गीतकार प्यारेलाल यादव ‘कवि’, श्याम देहाती आ एस. कुमार, संगीतकार राजेश-रजनीश, छायांकन अकरम खान, एक्शन आर. पी. यादव, नृत्य-निर्देशक रामदेवन, कानू मुखर्जी आ कार्यकारी निर्माता विकास कुमार हउवें.


पारम्परिक माटी के घरौंदा पर आधुनिकता के रंग - cartoondhun\nHome भोजपुरी भोजपुरी लोकपत्र पारम्परिक माटी के घरौंदा पर आधुनिकता के रंग\nसमय के साथे-साथे आधुनिकता के रंग में रंगाईल दिवाली में बने वाला पारम्परिक माटी के घरौंदा।\nसमय के साथे-साथे आधुनिकता के रंग में रंगाईल दिवाली में बने वाला पारम्परिक माटी के घरौंदा। यानी पारम्परिक माटी के घरौंदा पर आधुनिकता के रंग चढ़ गइल। जइसन कि, परिवर्तन संसार के नियम होखेला। समय के सूई कभी ना रुके, हमेशा चलत रहेला। अइसहीं परम्परा के रंग भी नया रंग में घुलत-मिलत रहेला। समय के साथे आपन रंग-रूप में आहिस्ते-आहिस्ते बदलाव करत चलत रहेला। आधुनिकता के जामा पहिरावे खातिर पारम्परिक ज्ञान भी बहुत जरूरी बा। काहे कि कवनो सृजन शुन्य से ना होखे। घरौंदा में कवनो बदलाव नईखे भईल। बदलाव बस अतने बा कि पहिले बहिन लोग अपना हाथ से माटी के बनावत रहे।अब थर्मोकोल के बनल बनावल बाज़ार में असानी से मिल जाता। पईसा लेके जा खरिद के लिआवऽ। दिवाली मनावऽ।\nमाटी के घरौंदा- भोजपुरी खातिर लड़े लड़ाई , चलल विवेक बा पैदल\nसही बात बा कि थर्मोकोल – गत्ता के घरौंदा बाज़ार में आसानी से मिल जाता। माटी के बनावे के झंझट से जान बाचल। मुनिया के अबकिर बेर उहे खरिद के दे देवल जाई। ख़ुश हो जाई मुनिया। मुनिया के माई मुनिया के बाबू के चाय देत कहली।मुनिया के बाबू भी हँ में हँ मिला देलें।\nफिर ऊनकर भीतर के भाव जागल। कहे लगलें- ‘बकिर, का हई बाज़ारू घरौंदा में वही भाव -ऊहे प्रेम बा ? जवन एगो बहिन के प्रेम भाई के प्रति होखेला ? जवन माटी में बहिन के नेह-प्रेम सनात रहे। फिर, ऊहे माटी आ गोबर से घरौंदा बना के लिपल जात रहे। चुना, गेरू आ निल से रंगाई होखत रहे। बाँस के दतुअन में कपड़ा लपेट के ब्रश बनावल जात रहे। फिर, माई से पईसा माँग के रंग किनात रहे। रंग में गेरू आ निल के प्रयोग कईल जात रहे। तब घरौंदा पर आपन-आपन कला के भाव उकेरल जात रहे।\nयानी माटी के बनावल घरौंदा एगो नन्हा कलाकार के सम्पूर्ण कलाकृति होखत रहे। नन्हा कलाकार के कला आत्मा संतुष्ट होखत रहे। मौका मिलत रहे बचपन से हीं कला के साथे खेले के।आत्ममंथन करेके। पहिचाने के। कला से जुड़ल रहे के आ आपन संस्कृति से रूबरू होखेके। कहेके मतलब कला भाव से देखल जावऽ त कलाकारिता जीवन के पहिला सिढ़ी रहे माटी के पारम्परिक घरौंदा।’\nउठ के कहली मुनिया के माई- ‘ रउरा त हर चीज़ें में कला के भाव लउके लागेला। हमरा लगे नईखे आतना समय कि राउरा के सुनत रहीं।आज दिवाली के दिन बा, बहुते काम पड़ल बा।’ झट से खलिहा चाय के कप लेके मुनिया के माई चल गईली घर के भीतरी। मुनिया के बाबू झोरा उठाके चल दिहलें बाज़ार के ओर।\nपौराणिक मान्यता में घरौंदा-\nपौराणिक मान्यता हऊए कि जब श्रीराम , लक्ष्मण आ सिताजी चउदह बरस के वनवास काट के अयोध्या अइल लोग। तब, ऊनकरा लोगन के स्वागत में अयोध्या नगरी के दिया से सजावल गइल रहे। खुब मिठाई बाँटल गइल रहे। तबहीं से घरौंदा बनाके सजावे के प्रचलन चल पड़ल। सामान्य रूप से घरौंदा के माटी से बनावट जात रहे। कुआँर लईकी लोग बनावत रहे सजावत रहे।फिर ओह छोटीचुकी घर में कुल्हिया-चुकिया भरात रहे। कुल्हिया-चुकिया में धान के लावा, मुढ़ी , बतासा आ घोड़वा-हथिया मिठाई भरेके परम्परा आजुओ बा। ताकि उनकर भाई-बाप के घर आ भंडार अईसहीं भरल-पूरल रहे। कुल्हिया-चुकिया बहिन आपन भाई के देवेली। भाई भी बदले में कुछ ना कुछ देवेलें। दिवाली लक्ष्मी-गणेश के त्योहार के साथ-साथ भाई-बहिन के अथाह प्रेम के भी परब हउए।\nपारम्परिकता से आधुनिकता के ओर-\nआधुनिकता के खेती पारम्परिक ज़मीन से शुरू होखेला। नया सृजन करे खातिर खाद-पानी परम्परा से हीं लिहल जाला। कहेके मतलब नींव पुराने रहेला, बस ओह पर घर नया बन जाला। भरतीय संस्कृति के जड़ उखाड़ फेंकल अतना संभव नईखे। भले ऊ नया रंग-रूप ले लिही बकिर हिली ना। पहिले के समय में मोमबत्ती ना रहे। आ, ना हीं बिजली। दिवाली में सिर्फ़ तेल के दिया जराके दिवाली मनावल जात रहे। फिर, मोमबत्ती भी आ गईल। अब घर के सजावे खातिर हजारों तरह के लाईटिंग बल्ब के प्रयोग कइल जात बा। लाईटिंग वाली मोमबत्ती आ दिया के भी प्रयोग गाँव-गाँव में खुब देखेके मिलता।\nअईसे में घरौंदा के भी आपन रूप-रंग बदलल त कवन अचरज के बात बा। बाज़ार में दिया-मोमबत्ती के साथे-साथे घरौंदा भी मार्केट में पहुँचल। आपन जगह बनवलस। मुनिया जईसन बहिनन के होंठ पर हँसी दिहलस। बाज़ार में १०० रूपया से लेके ५०० रूपया तक के घरौंदा उपलब्ध बा।


देश दुनिया के खबर भोजपुरी में (बुध, 18 फरवरी 2015) – टटका खबर\nFeb 18, 2015 News in Bhojpuri, आरा, क्रिकेट, गाजीपुर, गोरखपुर, छपरा, जीतन, टटका खबर, देवरिया, पाकिस्तान, बक्सर, बलिया, बेतिया, भारत, माँझी, मोतिहारी, वर्ल्ड कप, सासाराम\n(मंगल, 17 फरवरी के खबर)\nईसाईयन के एगो समारोह में शामिल होखे चहुँपल प्रधानमंत्री मोदी कहलन कि उनकर सरकार देश में कवनो संप्रदाय के नफरत पसारे ना दी आ धार्मिक आजादी के मान राखी. हालांकि हाल ही में दिल्ली के एगो स्कूल में भइल चोरी के घटना का बाद मीडिया में बेवजह के बवाल खड़ा कइल गइल रहे. संजोग से एह चोरी खातिर धराइल चोर ईसाईए समुदाय के निकललन. आए दिन मंदिरो में चोरी होखत रहेला बाकिर ओकरा के मीडिया हिन्दू धर्म पर हमला ना बतावे. बाकिर क्रिश्चियन स्कूल में भइल चोरी के ईसाई समुदाय पर हमला का तरह पेश कइल गइल.\nबिहार में राजनीतिक जोर आजमाइश से पहिले भतखई के दौर चालू हो गइल बा. जइसे बारात निकले से पहिले भतखई होखेला जेहसे कि पता चल सके कि बारात में कतना लोग जाएवाला बा वइसहीं एह राजनीतिक भतखई से लोग आपन आपन समर्थन आजमावे में लागल बा. एह बीच जदयू अपना सात गो विधायकन के पार्टी से सस्पेंड क दिहलसि. ई लोग माँझी सरकार में मंत्री बा. भाजपा विधायक दल के बइठक शुक का दिने होखी आ ओही में माँझी सरकार के समर्थन का मुद्दा पर विचार होखी.\nपाकिस्तान के लाहौर में गुजर सिंह पुलिस लाइन का नियरा भइल बम धमाका से बाहियो त आठ लोग के जान चल गइल आ बहुते लोग घवाहिल हो गइल. हमला करे वाला पुलिस लाइन के निशाना बनावल चाहत रहुवे बाकिर ओहिजाले जा ना सकल.\nपूर्वी अफगानिस्तान में लोगार राज्य के पुलिस मुख्यालन में अलगा अलगा जगहा घुस के चार गो फिदायिन हमलावर अपना के उड़ा दिहलें आ करीब दू दर्जन पुलिस अधिकारियन के जान ले लिहले.\nविदेश मंत्री सुषमा स्‍वराज ओमान के दू दिन के सरकारी यात्रा पर मस्‍कट पहुंचल बाड़ी जहाँ उ ओमान के माथ नेतृत्‍व संगे सुरक्षा, रक्षा आ नागरिक मुद्दन पर चर्चा करीहें.\nआई.सी.सी. क्रिकेट विश्व कप में मंगल का दिने भइल मैच में न्यूजीलैंड के टीम स्कॉटलैंड टीम के तीन विकेट से हरा दिहलसि. न्यूजीलैंड के ई लगातार दुसरका जीत रहे. बुध का दिने बंगलादेश आ अफगानिस्‍तान का बीच मैच होखे वाला बा.\nराष्‍ट्रीय स्‍वयं सेवक संघ जम्मू कश्मीर में होखे जात भाजपा आ पीडीपी के बीच के गठबन्हन पर चिंतित बा काहे कि ओकरा लागत बा कि पीडीपी के रुख देश हित के खिलाफ बा. संघ नेता इन्‍द्रेश कुमार कहलन कि अलगाववाद आ कट्टरवाद देश हित ला खतरा बा.\nसारण जिला के 370 स्कूलन के प्राचार्यन के तनखाह उठावे पर रोक लगा दिहल गइल बा. ई लोग स्कूल भवन बनावे खातिर रुपिया उठा लिहले बा बाकिर ओकर हिसाब जमा नइखे कइले.\nछपरा-सिवान मेनरोड पर दाउदपुर के भोला ढाला का नियरा एगो बोलेरो आ मोटरसाइकिल के टक्कर में जैतपुर के एगो नवही बहुते घवाहिल हो गइल.\nभोजपुर जिला के अगिआव बाजार इलाका में बहरी महादेव धाम का नियरा मंगल का दुपहरिया एगो गाड़ी से धक्का लगला से एगो आदमी घवाहिल हो गइल त अगल बगल के लोग ओकरा ड्राइवर के अतना पीट दिहल कि ओकरा के गंभीर हालत में अस्पताल में भरती करावल गइल बा.\nपश्चिमी चंपारण के छौड़ादानो इलाका में जीप स्टैंड का लगे एगो मंदिर के पुजारी से एक लाख चालीस हजार रुपिया लूट लिहल गइल. पुजारी के हाथ टूट गइल बा. पुलिस के कहना बा कि ई मामला जीप स्टैंड से होखे वाला नाजायज उगाही से जुड़ल बा\nसिवान जिला के आंदर इलाका में भइल सिंगही गाँव के एगो लइका के हत्या का मामिला में पुलिस ओकरा संगे रहल दोसरका लइका के ओकरा बाप साथे गिरफ्तार कर लिहले बिया. मरेवाला लइका के बाप एह बाप बेटा समेत छह जने का खिलाफ नामजद केस लिखववले बाड़न.\nगाजीपुर के जमानियां कस्बा के एगो सर्राफा व्यवसायी से मंगल के सँझिया पाँच लाख के गहना आ करीब पचास हजार के नकदी लूट लिहल गइल. ऊ आपन दुकान बंद क के घरे लवटत रहे जब ई घटना भइल. हमला में घवाहिल एह व्यापारी के अस्पताल में इलाज होखत बा.\nगाजीएपुर के खानपुर में गोपालपुर का लगे मंगल के दुपहरिया एगो पिकअप के धक्का से एगो आदमी के मौत हो गइल आ उनका संगे आवत आदमी घवाहिल हो गइल. ई लोग मारकंडेय महादेव के दर्शन क के लवटत रहुवे.\nदेवरिया जिला के लार में एगो मातृ-शिशु अस्पताल बनावे खातिर मंगल का दिने भूमि पूजन कइल गइल. तीस बेड के एह अस्पताल में तीस बेड, आइसीयू आ वेंटीलेटर के सुविधा रही. अस्पताल बनावे में करीब तीन करोड़ के खरचा होखी.\nबलिया जिला के रेवती इलाका के हड़ियाकला गांव में मंगल का भोरे कुछ बदमाश घर का बहरी सुतल बाप बेटा के गोली मार के घवाहिल क दिहले.\nबलिए के पकड़ी इलाका के मेउली कनासपुर में शादी में लगावल टेंट उतारत एगो कर्मचारी के करंट लगला से ओकर मौत हो गइल. खेजुरी गाँव के रहे ई कर्मचारी.\nघुरफिर के घूरा राम फेरू बसपा में शामिल हो गइलन. एह बात के जानकारी बलिया जिला के बसपा अध्यक्ष संतोष राम मीडिया के बतवले.\nपीएम मोदी के मिलल उपहारन के नीलामी क के ओकरा से मिलल धन गंगा सफाई योजना खातिर दान में दे दिहल जाई. एह नीलामी में उहो सूट शामिल बा जवना का बारे में मीडिया कहले रहुवे कि मोदी आपन नाम लिखल दस लाख के सूट पहिरले रहन.\nउत्तर प्रदेश अधीनस्थ सेवा चयन आयोग में 3467 पद पर बहाली खातिर ऑनलाइन आवेदन 20 फरवरी, 2015 से शुरू होखी आ 18 मार्च, 2015 ले आवेदन कइल जा सकी. एह बहाली खातिर योग्यता चाहीं 12वीं पास आ कंप्यूटर में सीसीसी प्रमाण पत्र.\nनेताजी सुभाष चंद्र बोस के गुमशुदगी से जुड़ल कागजात के अतना गुप्त बना दिहल गइल बा कि प्रधानो मंत्री ओकर खुलासा ना करवा सकसु. एह बारे में चरचा होखत रहेला कि उनकर हत्या रुस सरकार स्टालिन शासन का दौरान करवले रहुवे. बाकिर एह बात के कवनो सबूत ना दिहल जा सके काहे कि नेहरू सरकार का दौरान एकरा के अतिगुप्त बना के राख दिहल गइल.\nनवहियन से जुड़े में लागल राष्ट्रीय स्वयंसेवक संघ अपना के अउरी जवान बनावे में लागल बा. मौजूदा सरसंघचालक मोहन भागवत खुद सबले कम उमिर के हउवन. अब संघ के अपना दुसरका सबले माथ पद सरकार्यवाह का रूप में दत्तात्रेय होसबोले के ले आवल जा सकेला. मौजूदा सरकार्यवाह भैया जी सुरेश जोशी बाड़न.\nइलाहाबाद में गंगा, यमुना आ पौराणिक सरस्वती नदी के संगम पर चलत माभ रहे माघ मेला महाशिवरात्रि का नहान का साथे खतम हो गइल. महाशिवरात्रि पर्व पूरा देश में धूमधाम से मनावल गइल. बलिया समेत अनेके जगहा शिवजी के बारात निकालल गइल जवना में तरह तरह के भूत बैताल बनल शिव भक्त शामिल रहले.\nयूपी सरकार सोशल मीडिया पर नजर राखे खातिर सर्विलांस लैब चलावे के फैसला कइले बिया जहाँ फेसबुक आ ट्विटर जइसन सोशल साइटन पर दिहल जात टिप्पणी पर निगहबानी कइल जाई.\nबाराबंकी फैजाबाद मेन रोड पर रामसनेही घाट कोतवाली का इलाका में कल्याणी पुल का लगे एगो चारपहिया आ ट्रक के टक्कर में कार पर सवार चार जने के मौत हो गइल. ई लोग गाजीपुर के रहे वाला रहुवे आ लखनऊ खातिर निकलल रहुवे.\nवाराणसी के भोजूबीर में बाकायदा आफिस खोल के हिंडाल्को में बहाली करावे का नाम पर बेरोजगारन के बुड़बक बनावे वाला गिरोह के पता चलल बा जवन अबले नाहियो त तीस गो बेरोजगारन से लाखो रुपिया वसूल के फर्जी बहाली कइले बा. जब ई लोग बहाली वाला जगहा प योगदान देबे चहुँपल तब एह फर्जीवाड़ा के पता लागल. बाकिर अबही ले कवनो गिरफ्तारी के खबर नइखे.\nबलिया के गड़वार नगरा सड़क पर जेडी पब्लिक स्कूल का सोझा दू गो मोटरसाइकिल के भिड़न्त में तीन जने के मौत हो गइल आ तीन जने अस्पताल में भरती करावल गइल बाड़े. ओहू लोग के हालत खराबे बा. दुनू पर तीन तीन गो नवही सवार रहले आ स्पीड बेकाबू.\nमंगल का सबेरे मिर्जापुर टीसन पर मूरी एक्सप्रेस रेलगाड़ी से एगो आदमी के पाँच लाख रुपिया के जाली नोट संगे एगो तस्कर के गिरफ्तार क लिहल गइल. पिछला साल एही आदमी के बेटो के दू लाख रुपिया के जाली नोट संगे वाराणसी में गिरफ्तार कइल गइल रहे.\nबिहार विद्यालय परीक्षा समिति के इंटर परीक्षा बुध से शुरु होखे जात बा आ एकरा के नकल मुक्त करावे के सगरी तइयारी क लिहल गइल बा. इम्तिहान के वीडियोग्राफी करावल जाई आ परीक्षा हाॅल में मोबाइल के इजाजत ना रही.


राहुल गाँधी अपने हाथे कांग्रेस के किस्मते त ना फाड़ डलले | Anjoria's Weblog\nThis entry was posted in देश आ समाज, सरोकार and tagged अजय झा, उत्तरप्रदेश चुनाव, कांग्रेस, राहुल गाँधी by Anjoria. Bookmark the permalink.\n4 thoughts on “राहुल गाँधी अपने हाथे कांग्रेस के किस्मते त ना फाड़ डलले”\nNIRAJ on फ़रवरी 19, 2012 को 8:43 अपराह्न said:\nOP_Singh on फ़रवरी 20, 2012 को 8:26 पूर्वाह्न said:\nNIRAJ on फ़रवरी 20, 2012 को 7:13 अपराह्न said:\nOP_Singh on फ़रवरी 20, 2012 को 10:05 अपराह्न said:


'दलित-पिछड़ल के पुरज़ोर पुकार, जे आरक्षण के हाथ लगाई, उ जियते जर जाई': तेजस्वी\nबिहार के पूर्व उपमुख्यमंत्री अवुरी नेता प्रतिपक्ष तेजस्वी यादव आरक्षण प एक बेर फिर दहाड़ लगावत कहले कि, 'जे एकरा के हाथ लगाई, उ जियते जर जाई।' सुप्रीम कोर्ट सरकार के 13 पॉइंट रोस्टर सिस्टम से जुड़ल पुनर्विचार याचिका खारिज क देलस। अयीसना में करीब 21 दल समेत कई संगठन एकरा विरोध में मंगलवार के भारत बंद बोलवलस।\nए कड़ी में राजद सुप्रीमो लालू प्रसाद यादव के बेटा तेजस्वी यादव अपना ट्वीट में लिखले कि, 'जे आरक्षण के हाथ लगाई, उ जियते जर जाई। दलित-पिछड़ल के पुरज़ोर पुकार। 90 प्रतिशत आरक्षण हमनी के अधिकार।'\nमालूम रहे कि सुप्रीम कोर्ट सरकार के 13 पॉइंट रोस्टर सिस्टम से जुड़ल पुनर्विचार याचिका खारिज क देलस। ए फैसला के विरोध में 21 दल समेत कई संगठन एकर विरोध में मंगलवार के भारत बंद बोलवलस।\n13 प्वाइंट रोस्टर से जुड़ल अलग-अलग राजनीतिक दल के ओर से कईल भारत बंद के असर बिहार में देखाई देता। बंद समर्थक कहीं ट्रेन रोकले त कहीं सड़क प आवाजाही के बाधित क देले।\nएकरा से पहिले सोमवार के तेजस्वी यादव कहले कि प्रधानमंत्री नरेंद्र मोदी जी के ओर से 13 प्वाइंट रोस्टर के तहत दलित-पिछड़ल के उच्च शिक्षा में नौकरी खत्म करे प रामबिलास पासवान जी प्रधानमंत्री के साधुवाद देके कहतारे कि दलित के आरक्षण खतम क मोदी जी 56 ना “156” इंच के सीना देखवले बाड़े। वाह चाचा! अतना चमचई!\nतेजस्वी कहले कि मुख्यमंत्री नीतीश कुमार पिछड़ल अवुरी पासवान जी दलित के नाम प कलंकित राजनीति करतारे। भाजपा विश्वविद्यालय में वंचित के आरक्षण खतम क देलस। जातिगत जनगणना के आँकड़ा छिपा लेलस। निजी क्षेत्र में आरक्षण लागू ना कईलस। अवुरी इ दुनों (नीतीश-रामबिलास) जातिवादी संगठन आरएसएस के कीर्तन करतारे।\nराजद नेता कहले कि जब तक पासवान जी अवुरी नीतीश जी जईसन लोग आरएसएस के पालना में खेलत रहिहे तब तक संविधान के जगह मनुस्मृति माने वाला लोग दलित-पिछड़ल के आरक्षण के सरेआम धज्जी उड़ावत रहिहे। भाजपा दिनदहाड़े वंचित के नौकरी अवुरी आरक्षण खतम करतिया अवुरी इ लोग उनुकर गुणगान करतारे।\nFirst Update: 05 March, 2019 11:43 AM


एनएसयूआई – टटका खबर\nकांग्रेस के छात्र संगठन एनएसयूआई के जिला पदाधिकारियन के आजु शनिचर से पटना में कांग्रेस के राज्य मुख्यालय सदाकत आश्रम में तीन दिन ले प्रशिक्षण दिहल जाई. एह लोग के बतावल जाई कि पार्टी के रीति नीति का ह आ कइसे पार्टी हित में काम करे के बा. कुल्ह पचासी गो पदाधिकारी एह शिविर में


सुबह के शुरुवात अजीत का साथ – Anjoria\nसुबह के शुरुवात अजीत का साथ\nसाल २००८ के अगस्त महीना में भोजपुरिया मनोरंजन का क्षेत्र में अचानके एगो क्रांति आ गइल रहल जब भोजपुरी के पहिला मनोरंजन चैनल महुआ के उदय भइल रहे. जल्दिये एह चैनल के तिसरका सालगिरह मनावल जाई. एह तीन बरीस का दौरान महुआ में बहुते बदलाव भइल, कई धारावाहिक जबरदस्त सफलता हासिल कइले, त कुछ समय से पहिलही बंद हो गइले. एही आवा जाही का बीच महुआ के साथ अगर कुछ रहल जवन लगातार आगा बढ़त आइल त ऊ बा महुआ के लोकप्रियता, आ ओह पर लगातार चलत आ रहल कार्यक्रम बिहाने बिहाने. एह कार्यक्रम के एंकर हउवे अजीत आनंद. बिहाने बिहाने आ महुआ के साथ पहिलके दिन से बा आ एकरा के मजबूती दे रहल बाड़न बिहार के सिवान जिला के एगो लोक गायक अजीत आनंद.\nगाँव के स्कूल आ शहर के कॉलेज के कार्यक्रमन में अपना आवाज़ से लोग के झूमावे देबे वाला अजीत की ख्याति भोजपुरिया क्षेत्र में पहिलही से रहल जवना चलते महुआ के त फायदा भइबे कइल, महुआ का चलते अजीतो के ख्याति पूरा देश में हो गइल. सादा जीवन उच्च विचार के हिमायती अजीत मानेले कि महुआ उनुका के संजीवनी दिहलसि आ ओकरे चलते आजु गैर भोजपुरियो उनुका के जाने लागल बाड़े.\nएक हज़ार एपिसोड पूरा कर चुकल अजीत अब फिल्मी अभिनय का मैदानो में डेग धर दिहले बाड़न. बतौर हीरो उनुकर पहिला फिलिम प्रेम लगन के शूटिंग पूरा हो चुकल बा आ दुर्गा पूजा का समय एकरा के रिलीज कइल जाई. महुआ के पहिला शो बिहाने बिहाने के एंकर होखला का नाते कहल जाये लागल बा कि सुबह के शुरुवात होखे अजीत का साथ.\nभोजपुरी के नयका सितारा – अमित भारद्वाज\nStart your film career by seeing Rangbaz\nOne thought on “सुबह के शुरुवात अजीत का साथ”\nCHANDAN BIHARI says:\nkaise hai ajit bhaiya””Har kasti ka kinara nahi hota,jise karte hai pyar bus wo hamara nahi kota.Rota hoga sumundar bhi kisi ke intzar me,varna samundar ka pani itna khara nahi hota’


सांसद प्रभुनाथ मंत्री शाही के विरोध कइलन – टटका खबर\nसांसद प्रभुनाथ मंत्री शाही के विरोध कइलन\nबिहार सरकार के शिक्षा मंत्री प्रशांत कुमार शाही के बयान आइल बा कि खाली शिड्यूले कास्ट के अभ्यर्थियन के अनट्रेंडो रहला पर शिक्षक बहाल कइल जाई. सांसद प्रभुनाथ सिहं एकर विरोध करत कहले बाड़न कि एह तरह के पक्षपात ना होखे के चाही आ सगरी अनट्रेंड उम्मीदवारन के शिक्षक बने के मौका मिले के चाहीं कहलन कि एक ओर त सरकार बरोबरी वाला समाज बनावे के बात करत बिया आ दोसरा तरफ एह तरह के भेदभाव करत बिया.\nTags: शिक्षक बहाली\nबिहार में तीस हजार शिक्षकन के बहाली\nबीएड पासो लोग शिक्षक बहाल हो पाई


इंतज़ार करीं ‘बिगुल’ बाजे के – Anjoria\nअगर रउरा ई मानीलें कि भोजपुरी सिनेमा विश्वस्तर के ना बनेली सँ त इंतज़ार करीं हैदर काजमी, अक्षरा सिंह आ जितेंद्र यादव क मुख्य भूमिका वाली फिल्म ‘बिगुल’ के जवना आपके सोच बदल दी, नमन फिल्म्स के ‘बिगुल’ के एडिटिंग के काम चलत बा. एकर निर्देशक रविकांत के दावा बा कि बिगुल भोजपुरी फिल्म ना ह बलुक अइसन फिलिम ह जवन के भाषा भोजपुरी ह. निर्देशक रवि कांत के दावा बा कि उनका फिल्म में दुनिया के कवनो भाषा के कवनो फिलिम के कवनो फ्रेम के नकल नइखे भइल. एह फिल्म का बारे में सगरी जानकारी छिपावल जात बा, इहाँ ले कि इहो नइखे बतावल जात कि एहमें हैदर काज़मी, अक्षरा सिंह आ जितेन्द्र यादव के किरदार का बा.\nकथा पटकथा खुद निर्देशक रविकांत के लिखल ह जबकि संवाद मनोज पांडे आ रविकांत के लिखल. गीत रविकांत आ एस. कुमार के लिखल अउर संगीत नजाकत सुजाद के. एकर फिल्मांकन निर्देशन रूपांग आचार्य के आ प्रोडक्शन डिजाइन संजय यादव के बा, एडीटर हउवें गोपाल राधानी, नृत्य निर्देशक अशोक मयंक आ मारधाड़ निर्देशक हीरा यादव.\n‘बिगुल’ में हैदर काजमी, अक्षरा सिंह, जितेन्द्र यादव, श्रेया शर्मा, मनीष खन्ना, संजय कुलकर्णी, कृष्णा गोपाल, सुप्रिया गोपाल अउर संगीता रमन के मुख्य भूमिका बा.


विनय आनंद के ‘मंगल फेरा’ ६ जून से मुंबई में – Anjoria\nगायत्री सिने बैनर के फिलिम ‘मंगल फेरा’ ६ जून के मुंबई में रिलीज़ होखे जात बा. ढेर दिन बाद विनय आनंद सिनेमा का परदा प नजर आवे वाला बाड़े. जाने जोग बा कि एह फिलिम के अबले तीन गो अंतर्राष्ट्रीय अवार्ड मिल चुकल बा.\nनिर्देशक श्रीधर शेट्टी, निर्मात्री गायत्री राठोड, संगीतकार राकेश द्विवेदी, गीतकार मुन्ना दुबे, राकेश निराला, दशरथ राठोड, कहानीकार दशरथ राठोड, कोरिओग्राफर आश्विन मास्टर, आ फाइट मास्टर सनो कुमार हउवे.\nएह फिलिम के कलाकारन में विनय आनंद का अलावे अपूर्वा, श्रीककांणी, सीमा सिंह, जाफर खान, दशरथ राठोड वगैरह शामिल बाड़े.


अँजोरिया के नउवाँ जनमदिन पर सगरी पाठकन के प्रणाम – Anjoria\nअँजोरिया के नउवाँ जनमदिन पर सगरी पाठकन के प्रणाम\nजुलाई 19, 2011 अँजोरिया\nआजु आठ साल पूरा हो गइल भोजपुरी के सेवा में लागल अँजोरिया के. एह सफर में भोजपुरी प्रेमियन के जवन नेह छोह एकरा मिलल ओह चलते आजु ई दुनिया भर के भोजपुरियन के सबले प्रिय साइट हो गइल बिया. मानत बानी कि अँजोरिया पर आवे वाला लोग के गिनिती का लिहाज से एकर स्थान तिसरका बा बाकिर एकरा खातिर हमरा कवनो अफसोस भा पछतावा नइखे. ना अब हम एह दउड़ में शामिल बानी. काहे कि जान गइल बानी कि हमार बेंवत नइखे एकरा के पहिला जगह पर पहुँचावे के.\nबाकिर संतोष एकर बा कि एह पर आवे वाला पाठक पाठिका भोजपुरी प्रेम से एहिजा कवनो दोसरा भोजपुरी वेबसाइट, नेटवर्क, पोर्टल, ग्रुप, ब्लॉग का तुलना में सबले बेसी देर ले रुकेले, सबले बेसी पन्ना पलटेले. कुल पेजव्यू आ हर पाठक पेजव्यू का मामिला में अँजोरिया के कवनो मुकाबिला नइखे.आ हमरा के तोस देबे खातिर अतने काफी बा.\nएह मौका पर भोजपुरी के सेवा में लागल दोसरा वेबसाइटनो के अँजोरिया आभारी बिया कि ओह लोग का चलते कबो अकेलापन ना महसूस भइल.हमेशा लागल कि एगो बड़हन जमात एह काम में लागल बा आ अँजोरिया अकेले नइखे. ना त भोजपुरी के सेवा सम्हार कवनो अकेला वेबसाइट का बस के बाहर के बाति बा. हर केहू अपना नजरिया से, अपना तरीका से भोजपुरी के सेवा में लागल बा आ एह चलते भोजपुरी के कवनो पक्ष अनदेखल नइखे रहि जात, निमन बाउर जवन कुछ बा सगरी सामने आवत बा.\nआजु अँजोरिया के नउवाँ जनमदिन भा आठवाँ वर्षगाँठ पर हम फेर आपन संकल्प दोहरावत बानी कि जबले आ जतना बस में रही, भोजपुरी के ओतना सेवा करे में कबो पाछा ना हटब. आखिर रउरा सभे अतना नेह छोह का साथे लागल बानी त एह से हमार उत्साह बढ़ही के नू बा !\nबस आशीर्वाद देत रहीं सभे.\nसंपादक प्रकाशक, अँजोरिया\n9 thoughts on “अँजोरिया के नउवाँ जनमदिन पर सगरी पाठकन के प्रणाम”\nजुलाई 21, 2011 को 7:31 अपराह्न पर\nसंपादक जी नमस्कार,\nबहुत खुशी के बात बा की अंजोरिया आपन अंजोर चहूंओर फइला रहल बा। हमार ढ़ेर बधाई स्वीकार करीं।\nजुलाई 21, 2011 को 4:17 अपराह्न पर\nयह जानकर अति हर्ष हुआ कि अंजोरिया डोट कॉम अपने ९ साल सफलता पूर्वक\nपूरे कर चूका है| आज संपूर्ण भारत में भोजपुरी को जो इतना सम्मान और बढ़ावा\nमिला है उसके लिए अंजोरिया डोट कॉम का योगदान अतुलनीय है| मैं ईश्वर से\nकामना करता हूँ कि अंजोरिया डोट कॉम इसी तरह अपना प्रकाश सभी लोगों के\nहृदय में संजोता रहे तथा यह दिन दूना रात चौगुना इसी तरह फैलता रहे|\nनीरज कुमार (अध्यापक)\nदयानंद पांडेय कहते हैं:\nजुलाई 20, 2011 को 1:06 अपराह्न पर\nअइसै अजोर हरदम बनल रहै. और् कि अंजोरिया क रूप हरदम छाती पर चढल रहै. ठीक वैसे जैसे:\nउगल अंजोरिया क चांद\nत अंगना टूटे लागल\nरूपवा क एतना जोर\nकि अयना फूटे लागल\nजुलाई 19, 2011 को 8:01 अपराह्न पर\nजानिके नीक लागल कि आजु आठ साल पूरा हो गइल अँजोरिया के. देखते-देखते फेरु साल बीत गइल !…….. भगवान से प्रार्थना बा कि उहाँके अँजोरिया के भरपूर आशीर्वाद दीं.\nअब भोजपुरी के वेबसाइट आ ब्लाग अङुरी प गिने लाएक नइखे रहि गइल. भोजपुरी के भविष्य खातिर ई शुभ संकेत बा. ई सभ रउँवा सभके प्रेरणा के असर हऽ. बधाई ! !


नेतवन के भरोसा ना कइल जा सके – Anjoria\nजून 5, 2011 कपिल सिब्बल, बाबा रामदेव\nकाल्हु जवन काम कपिल सिब्बल कर दिहले ओकरा के राजनीतिक रणनीति का तहत भलही जायज मान लिहल जाव बाकिर नैतिकता का तहत ई बहुत घटिया काम हो गइल. अब से सरकार के प्रतिनिधियन आ आन्दोलनकारियन का बीचे कवनो तरह के बातचीत विश्वास का माहौल में ना हो पाई. सामने वाला पक्ष कबहु खुल के आपन बाति ना कहि पाई आ सरकार खातिर मुश्किल हो जाई समाधान खोजल. बातचीत समझौता का क्रम में बहुत कुछ बोलल जाला बाकिर ओकरा के सामने ना ले आवल जाव. दोसरे बढ़िया राजनीति के दू गो सूत्र वाक्य होले. पहिला ई कि दुश्मन के कबहु कोना में मत घेरी आ दोसरे ई कि ओकरा चेहरा पर वार मत करीं. काल्हु ई दुनु गलती कपिल सिब्बल कर गइलर. थोड़ देर खातिर भले ऊ अपना चालबाजी से गदगद होखसु बाकिर सरकार खातिर ऊ रास्ता खराब कर दिहले.\nबाबा रामदेव का लगे संगठन के ताकत बा. उनुकर सलाहकार परिपक्व आ कुशल बाड़े. तय बा कि सरकार के धोखाबाजी का बाद बाबा रामदेव नरम ना पड़ीहे. देश के कुकर्मियन के बचावे खातिर सरकार कवनो हद तक गिर सकेले इहे लागत बा अब आम आदमी के. बाबा से कहल गइल रहे कि दु तीन दिन में सरकार का तरफ से एलान कर दिहल जाई आ ओही पर बाबा के सहयोगी आचार्य बालकृष्ण लिखित में दे दिहले रहले कि आन्दोलन दू तीन दिन में खतम कर दिहल जाई. सरकार आपन वादा पूरा ना कइलसि बाकिर बाबा रामदेव पर दबाव बनावल गइल कि ऊ आपन आन्दोलन रोक देसु. चिट्ठी के सार्वजनिक करि के कपिल सिब्बल चहले कि बाबा के राजनीतिक हत्या कर दिहल जाव. हत्या त ना हो पावल बाकिर बाबा रामदेव घवाहिल जरुर हो गइल बाड़न. अब जब ऊ अगिला कदम उठइहें त सरकार खातिर मुश्किल हो जाई जन आक्रोश के दबावल. लागत बा कि काग्रेस सरकार फेर ओह दिसाईं बढ़ रहल बिया जब जयप्रकाश आन्दोलन का समय देश में आपातकाल लगा दिहल गइल रहे आ देश के सगरी विरोधी नेतालोग के जेल में डाल दिहल गइल रहे. ओकर अंतिम परिणाम इंदिरा गाँधी के मिलल शर्मनाक हार से भइल रहे.\nकपिल सिब्बल जइसन मंत्री कवनो सरकार खातिर नुकसानदेह हो सकेला. आशा बा कि अगिला फेर बदल में मनमोहन सिंह कपिल सिब्बल के उनुकर वाजिब जगह देखा दीहें. सरकार कानूनी दाँवपेंच से भा राजनीतिक धोखाधड़ी से ना चलावल जा सके. ओकरा खातिर जनता में विश्वास के माहौल बनावे के जरुरत पड़ेला. एक से बढ़ के एक तानाशाह जनता के एह ताकत से आपन सब कुछ गँवावत आइल बाड़े, लोकमत से चुनल सरकार के बिसाते कतना बा जनता का खिलाफ जाये के. एकबार जनता के मन में बइठ गइल कि ई सरकार देश हित में ना बलुक देश के लूटे वालन के बचावे खातिर काम करत बिया त ओकर गुस्सा कहियो ना कहियो सामने आवे से रोकल ना जा सके.


भोजपुरी में पढ़िए – अस्लील दुअर्थी के साथ उन्मादी गीत-कविता से भी निबटे के पड़ी | gorakhpur – News in Hindi | Dainik Bhaskar News\nHome उत्तर प्रदेश भोजपुरी में पढ़िए – अस्लील दुअर्थी के साथ उन्मादी गीत-कविता से भी...\nभोजपुरी में पढ़िए – अस्लील दुअर्थी के साथ उन्मादी गीत-कविता से भी निबटे के पड़ी | gorakhpur – News in Hindi\nएक तो नीम, उस पर करैला. हिंदी के ई खूब लोकप्रिय मुहाबरा ह. एह मुहाबरा के प्रयोग के बारे में सभे जानेला कि कवना संदर्भ में होला. भोजपुरी गीतन के दुनिया आजकल एही दौर से गुजर रहल बा. पिछिलका तीन—चार दसक से भोजपुरी गीत—संगीत अस्लील,द्विअर्थी आ स्त्रीविरोधी गीतन के दलदल में फंसल रहे. ओकरा से लड़त—लड़त जब ओकरा से पार पावे के कोसिस भइल, ओकरा के लेके बिरोध के माहौल बनल त अब उन्मादी गीतन के नवका दौर करइला के रूप में आपन रंग देखा रहल बा.\nएने कुछ सालन से भोजपुरी गायकी में एगो नया चलन आ सिलसिला सुरु भइल बा. धरम—संप्रदाय के आधार बना के उन्मादी गीत गावे के. ई सिलसिला तेजी से आगे बढ़ भी रहल बा. अईसन होखे के पाछे एगो कारन ई भी मानल जा रहल बा कि चूंकि ओने अस्लील,द्विअर्थी भा स्त्रीविरोधी गीत गावेवाला कलाकार लोग के धीरे—धीरे बिरोध सुरू होखल त उ लोग के जगह—जगह बिरोध झेले पड़ल. ओह धारा के बड़—बड़ भा आइकॉन लेखा स्थापित कलाकारन के दुर्गति सुरू भइल. कहीं स्टेज से उतारल गइल, कहीं स्टेजे पर मारपीट भइल, कहीं कार्यक्रम के बिरोध होखल. तरह—तरह के घटना घटे सुरू भइल.\nएकर असर ई भइल कि ओह धारा, मने अस्लील,द्विअर्थी,स्त्रीबिरोधी गीत गावेवलन के स्टेज सो मिलल कम हो गईल. हालांकि लोग ओह से बाज नईखे आईल. स्टुडियो में रिकार्ड कई के अबहियो रोज औसतन दु—चार गो ओईसनका गीत यूट्यूब भा सोसल मीडिया पर साझा कईये रहल बा. बाकि खाली यूट्यूब भा सोसल मीडिया से कलाकारी त चली ना. त ओह धारा से दुरदुरावल चाहे ओह धारा में आपन संभावना खतम होखत देखी के ओही जमात के एगो खेमा उन्मादी गीत गावे सुरू कईलस. फेरू देखा—देखी,तेजी ई चलन में आईल, सिलसिला बनल आ अब परवान चढ़ रहल बा.\nई त एगो कारन प बात भइल, एह नवका दौर के सुरू होखे के. आउर भी अनेक कारन बा. बाकि ओह कारन से पड़ताल करे, ओह गायकन,गीतकारन के कोसे—गरियावे से जादा जरूरी बा, ओईसनका गीतन के पसंद करेवाला भा उन्मादी गीतन प गर्व करेवाला,आनंदित होखेवाला श्रोता लोगन के कुछ जरूरी बात जानल. रउआ अगर धार्मिक उन्माद के चासनी में लटपटाईल गीतन प लहालोट हो रहल बानी त संछेप में बस एतने बुझीं कि रउआ आपन भोजपुरी गीत—संगीत—संस्कृति, परंपरा भा समृद्ध विरासत के नेंव के ही नीचे से कोड़ के कमजोर क रहल बानी. भोजपुरी गीत—संगीत के परंपरा साझा संस्कृति के परंपरा रहल बा.एकर लमहर आ सुनहरा इतिहास बा.भोजपुरी के आदि कवि, साझी संस्कृति के प्रतीक संत कबीर के कहल जाला, मानल जाला. कबीर त एगो नांव भइले.कबीर के पहिले चल के लोकपरंपरा में गीत—गायन के दुनिया में गइला प साझी संस्कृति के रंग आउरी चटक दिखेला. भोजपुरी गीत गायन में एगो लोकप्रिय विधा रहल बा शीतला माई के गीत गायन के. शीतला के गीत हिंदू आ मुसलमान, दुनो संप्रदाय में समान रूप से रहल बा. एही तरी कजरी त दुनिया भर में लोकप्रिय हो चुकल बिधा बा. कजरी के एगो नांव कज्जली भी ह. कज्जली विंध्याचल देबी माई के नांव ह. कहल जाला कि जे भी कजरी गायेवाला नया कलाकार होखत रहे, उ आपन पहिलका रचना भा पहिलका हाली के गायन कज्जली देबी के मंदिर में जाकर सुना के समर्पित करत रहे, तब उ कजरी गायन में आवत रहे.\nइतिहास भरल पड़ल बा कि कजरी गायन में हिंदू आ मुसलमान, दुनो संप्रदाय के लोग समान रूप से सक्रिय रहल. ई कुल त पारंपरिक गीतन के बात भइल. पारंपरिकता के छोड़ के आधुनिक काल में भी देखल जाव त एक से एक नांव भइल, जे भोजपुरी गायन में साझी संस्कृति के परंपरा के मजबूत कईलस आ लोग ओकरा के खूब प्यार—दुलार देलस. भोजपुरी में एगो गीतकार,कलाकार भइले रसूल मियां. बिहार के गोपालगंज के रहेवाला. रसूल मियां आजादी के लड़ाई के गीत खातिर त जानले गइले बाकि समान रूप से अपना समय में उहां के लोकप्रिय राम आ कृष्ण के गीत रचे, गावे खातिर रहे. बिहार के सारन जिला के ही मास्टर अजीज भइनी. भोजपुरी के रचनाकार.\nउहां के राम आ कृष्ण के कथागीत कहत—गावत रहनी. अपना समय में उहां के कथागीत के लोकप्रिय दूर—दूर ले रहे. ओकरा बाद के बात कईल जाव त एगो बड़ा लोकप्रिय नांव आवेला मोहम्मद खलील के. मोहम्मद खलील मने आधुनिक भोजपुरी लोकगीत गायन के अपना समय के स्टार कलाकार. भोजपुरी के पहिलका व्यवस्थित बैंड लेखा बना के गावेवाला कलाकार. महेंदर मिसिर, भोलानाथ गहमरी जइसन रचनाकारन के गीतन के लोकप्रिय बनावेवाला कलाकार. उ मोहम्मद खलील के जब गायकी सुरू होखत रहे त पहिलका गीत देवी के अराधना गीत रहत रहे, बिनईला सारदा भवानी, पत राखीं महारानी.\nअईसन अनेक नांव रहल बा भोजपुरी गीत गायन में. ई त कुछ नांव के चरचा भइल ह.एह कुल नांव के चरचा के पाछे मकसद रहल ह कि गायक आ गीतकार लो त अपना प्रसिद्धि खातिर उन्मादी गीत लिखे भा गावे सुरू कईले बा, गावत रही. ओह लोग प नियंत्रण अतना आसान नइखे. अस्लील,द्विअर्थी भा स्त्रीबिरोधी गीतन गवला प जवन तरीका से बिरोध भइल, हो रहल बा, ओह तरीका के अपना के उन्मादी गीतन के रोकल भी नइखे जा सकत. एकरा के रोके के एके तरीका बा. श्रोता आ दर्सक बहिस्कार करे सुरू करे. अईसन गीतन के सुनल बंद करे. एह खातिर ना कि कवनो कलाकार के भा गीतकार के बिरोध करे के बा. भोजपुरी के खूबसूरती आ पहचान बचावे खातिर. भोजपुरी के मजबूत पहचान ओकर साझी संस्कृति के बिरासत आ परंपरा ह.\n( ये लेखक का अपना विचार है. )


गाँधी जी के त बकसिये दिहल जाव बाबा.. – Anjoria\nगाँधी जी के त बकसिये दिहल जाव बाबा..\nजून 10, 2011 अनशन, अन्ना, आन्दोलन, गाँधी, रामदेव\nरामलीला मैदान में बाबा रामदेव के आंदोलन का खिलाफ पुलिसिया कार्रवाई के भाजपा नेता लालकृष्ण आडवाणी जलियांवाला बाग कांड के नाम दे दिहलन आ औकरा विरोध में राजघाट पर अनशन कइले. सुषमा जी देशभक्ति गाना पर ठुमका लगवली. बुध का दिने गांधीवादी अण्णा हजारे गांधी टोपी पहन के दिन भर के अनशनो कइलन. बड़हन भीड़ रहुवे. कहवाँ-कहवाँ से लोग आइल रहे पता ना. इरादा रहे बतावे के कि दमन का ताकत का मुकाबिले नैतिकता के ताकत बा.\nजब जिक्र जलियांवाला बाग के भइल त जरूरी बा इतिहासो में झांकल. ओह कांड से एक दिन पहिले गुरुदेव रवींद्रनाथ ठाकुर बापू से कहले रहले कि ‘शक्ति कवनो रुप में असंगत होले.’ संभवत: दुनिया के ई मालूम रहे कि सत्ता के शक्ति, चाहे तब के होखे भा अब के, कतना दमनकारी आ विध्वंसक होखेला. लेकिन उनुकर चेतावनी खाली सत्ता के ताकत खातिर ना रहे, उनुका चिंता के विषय रहे जनता के नैतिक बल. उनुका मालूम रहे कि जनता खूनो-खराबा कर सकेले आ बाद में ओकरा के जन-आक्रोश बतावत जायजो ठहरा सकेले. गुरुदेव को चिंता एही बाति के ले के रहे. उनुकर चेतावनी सत्याग्रहो का खिलाफ रहे जवना के ऊ नैतिक ना मानत रहले.\nओह घरी देश में गांधी के नैतिक बल का बारे में सबले बेसी जाने वाला आ ओकरा प्रति सबले बेसी आश्वस्त रहे वाला रवीन्द्रेनाथ रहले. एकरा बावजूद ऊ भीड़ का राजनीति से डेराइल रहत रहले. महतमे गांधी का तरह उनुकरो मानल रहे कि राजनीति में हथकंडे ठीक ना होला आ ओकर इस्तेमाल पूरा तरह से नैतिक ना होला. सत्याग्रह वाली राजनीति में सत्य के क्षमता का बदले दरअसल आत्म बल के उपयोग होखेला जे अपना आप में प्रेम आ करुणा के स्वरूप ह. लेकिन प्रेम आ करुणा खाली ओही लोग खातिर ना होला जे कचराइल बाड़े भा पीडि़त बाड़े, बलुक ओहू लोग खातिर होले जिनका खिलाफ आंदोलन हो रहल बा.\nजब रउरा दोसरा के मानवीयता के सकारब तबहिये कहीं जा के साँच का धरातल पर बाति हो सकेला काहे कि एकरा खातिर जरूरी बा कि दुनु फरीक नैतिकता के मानसु. शैतानी में नैतिकता कातिर कवनो जगहा ना होला. सत्याग्रह दमन, अत्याचार आ पाखंड से मुक्ति के कार्रवाई ह बाकिर साथ ही साथ ई दोसरा के ना दबावे आ ना सतावहु के कार्रवाई ह. रवींद्रनाथ गांधी से भइल अपना बात का आखिर में कहाले रहले कि ‘हमनी के कोशिश आत्मा के जोत से मुर्दन में प्राण देबे के होखे के चाहीं.’ गांधी अउर रवींद्रनाथ दुनु के मानना रहे कि भारत के स्वतंत्रता संग्राम दोहरा मुक्ति संग्राम ह जवना में पहिला ह भारत के आजादी के जंग आ दुसरका ह यूरोप के साम्राज्यवाद से मुक्त करावे के जंग. महात्मा गांधी मानत रहले कि सत्याग्रह के मतलब परिवर्तनकारी राजनीतिए ना बलुक सबका ला एगो सुसंगत समाज के रचनो ह. गांधी खातिर अनशन आत्मशुद्धि के साधन रहल. ऊ सार्वजनिक अनशन के अवपीड़क स्वरूप से बढ़िया से परिचित रहले आ इहे कारण रहल कि ऊ एकरा परपीड़क प्रभाव से हमेशा सचेत रहत रहले.\nबाबा रामदेव अउर अण्णा हजारे के अनशन भा सत्याग्रह के औचित्य में कतहीं कवनो कमी नइखे. लेकिन ई सत्याग्रह वइसन नइखे जइसन कि गांधी एकरा बारे में मानत रहले. एहसे जरूरी बा कि सत्ताधारियन से अपना संबंधन का मामिला में हमनी का गांधी के बख्श दीं. काहे कि आजु के सत्ता आ सियासत दुनु बदलाव का भयानक दौर से गुजर रहल बा. एहिजा सवाल बा कि का ई सत्याग्रह सार्वजनिक जीवन में नैतिकता के बढ़ावा देबे का उपाय का रुप में कारगर हो सकेला. नैतिक होखे के जिम्मेदारी खाली सरकारे पर ना होले बलुक ई बराबर रूप में जनतो पर होले. भठियरपन त नैतिक आचरण के एगो पहलू भर ह. नैतिक आचरण के सबले बड़हन पहलू ह सद्व्यवहार. आम जनता आजु का आंदोलन के नेता लोग से आसरा लगवले बिया कि ऊ लोग राजनीति में नैतिकता के बढ़ावसु जेहसे कि सही आ सुसंगत सियासत से जुड़ल समाज बनावल जा सके. अगर अइसन होखत बा त भठियरपन अपने आप बिला जाई. लेकिन एहिजा समस्या ई बा कि अनशन भा सत्याग्रह के चेहरा बड़ा तेजी से दोसरा के पीड़ा देबे वाला भा दबावे वाला होखल जा रहल बा. गांधी अइसन ना चाहत रहले एहसे अइसनका आंदोलनन से कम से कम गांधी के नाम के नाहिये जोड़ल जाव त बेहतर.\nपाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ उहाँ का अपना ब्लॉग पर हिन्दी में लिखल करेनी.\nहिन्दूवन का खिलाफ खड़ा हिन्दूस्तान के सरकार\nकेहू भाजपा से पूछे त तनी…


नूरा कुश्ती के 'राजनीतिक अखाड़े' में मार खाता राष्ट्र का 'कश्मीर हित!' - MediaVigil नूरा कुश्ती के 'राजनीतिक अखाड़े' में मार खाता राष्ट्र का 'कश्मीर हित!' - MediaVigil\nनूरा कुश्ती के ‘राजनीतिक अखाड़े’ में मार खाता राष्ट्र का ‘कश्मीर हित!’\nकाॅलम Published\tOn : Wed 20th June 2018, 11:41 AM\nतस्वीर राइज़िंग कश्मीर से साभार।\nPrevious: हापुड़ में कासिम को घेरकर मार दिया गौ-गुंडों ने, सड़क हादसा बताकर निपटाने में जुटी UP पुलिस\nNext: फ्रांस में युद्ध स्मारक: ग़ुलामी के कलंक को ‘सौभाग्य टीका’ मत बताइए सुषमा जी !


मेला के संगीतमय शूरुआत – Anjoria\nमेला के संगीतमय शूरुआत\nमार्च 30, 2010 अनूप जलोटा, भोजपुरी फिल्म, मेला\nभजन सम्राट अनूप जलोटा पिछला दिने मुंबई का एबी साउण्ड स्टुडियो में हाईटेक फिल्म्स इन्टरनेशनल का बैनर में बनेवाला आ देवा इन्टरनेशनल वंशमणी शर्मा के प्रस्तुति भोजपुरी फिल्म मेला – एक प्रेम कथा के संगीतमय शूरुआत अपना आवाज में एगो गाना रिकार्ड करवा के कइलन. निर्माता पुष्कर अनिल सिंह आ रोजा उस्मानी के एह फिल्म के लेखन आ निर्देशन के जिम्मेदारी नौजवान आ चर्चित निर्देशक सनोज मिश्रा उठा रहल बाड़े\nफिल्म के कलाकारन में भोजपुरी के सदाबहार सुपर स्टार रविकिशन का साथ विशाल सिंह बंटी, पुष्कर अनिल सिंह, जकर कान, मनीष महिवाल, कैलाश उपेन्द्र सिंह, राजवीर, बालगोविन्दम आ लोकगायक आनन्द मोहन के नाम कास तौर पर लिहल जा सकेला. अदाकारा रोजा उस्मानी के जलवो एह फिल्म में देखे के मिली. गाना अणिल पुष्कर सिंह लिखले बाड़न आ संगीत ह अमन श्लोक के.\nसनोज मिश्रा के कहना बा कि मेला एक प्रेम कहानी पर आधारित संगीत आ रोमांस से सजल एक्शन फिल्म ह जवना में दर्शकन के कुछ नया देखे मिली.\nविक्रांत : बड़का बैनरन का नज़र में\nआमिर का तरह के भूमिका में प्रवेशलाल


First Bhojpuri Site Anjoria : Umesh Chaturvedi\nबलिया के चारबज्जी रेल\n१९८४ के जुलाई महीना के उमस भरल गरमी में राहत के उमेद ले के हम अपना एगो सहपाठी का दूकान पर जा चहुँपली. बलिया टीसन पर सर्वोदय बुक स्टाल नाम के ई दूकान आजुवो वइसहीं खड़ा बा, हँ जगहा जरुर तनि बदल गईल बा, जईसनका अस्सी का दशक में रहुवे. तब हम एगारहवीं के विद्यार्थी रहनी आ जिला मुख्यालय से रोज बरोज के साबका हमरा किशोर आँखिन में साहित्य आ पत्रकारिता खातिर अनजान जइसन सपना रोपल शूरु कर दिहले रहुवे. अइसनका में हमरा सहपाठी के ऊ दूकान बड़ा मुफिद रहे. रोजाना छोटकी लाइन के छुकछुक करत भाप इंजन से चले वाली गाड़ियन से हमरा अपना इंटर कालेज आवल होत रहुवे आ वापिसो ट्रेने से करे के पड़त रहे. अइसनका में टीसन के भौड़ भरल गरमी में ई दूकान हमरा के दू तरह के राहत देत रहुवे पंखा का नीचे सुकून से बईठे के आ फोकट में मनचाहल किताब पढ़े के. एहिजा हम पताना कतना किताब पढ़नी, साहित्य, ज्ञानविज्ञान, पत्रकारिता आ सेक्स.. सब कुछ खैर... एकर चरचा फेर कभी.\nएही दौरान किताबन के नया नया अईल एगो सेट पर नजर पड़ल ... कोहबर के शर्त.. किताब का लेखल का बारे में पढ़नीं, बलिया जिला के बलिहार गांव के निवासी रहलन केशव प्रसाद मिश्र. ई किताब हमार धेयान एहूसे खींचलसि कि एकर पहिलके लाइन ओही चारबज्जी ट्रेन के चर्चा से शुरु होत बा, जवना से हम रोज सँझिया के अपना घरे लवटत रहीं. कोहबर के शर्त में रउरा ई लाइन कुछ अइसे मिली, चार बज्जी ट्रेन हांफती हुयी सी खड़ी थी. कोहबर के शर्त के जब जब चरचा उठेला हमार ईयाद पड़ जाला भाप ईंजन वाला उहे चारबज्जी ट्रेन. त एइसनके नास्टेलजिक अंदाज में हमार परिचय कोहबर के शर्त से भईल रहुवे.\nई त बहुते बाद में जान पवलि कि १९८२ में जवन गाना, कवन दिसा में ले के चला रे बटोहिया के सुन के हम अपना माई से ओह फिलिम के देखे के जिद्द करत रहीं, ऊ फिलिम नदिया के पार एही उपन्यास पर बनल रहे. देखीं हमार दुर्भाग्य कि अपने माटी का कहानी पर बनल एह फिलिम के हम बहुते बाद में देख पवलि. ओह जमाना में हमरा परिवार का नजर मे फिलिम देखल आ शराब पियल एके जईसन अवगुण गिनात रहुवे. १९८२ मे बनल एह फिलिम का बारे में सुनेनी कि लोग किरासन तेल वाला स्टोव, खाना के सामना, बरतन वगैरह लेके सिनेमा हाल ले जात रहुवे कि अगर ओह शो के टिकट ना मिलल त बाद वाला शो में देख लिहल जाई. बाकिर बलिया के पढ़लो लोखल देखनिहार के ई पता ना चलल कि जवन चौबे छपरा, बलिहार आ छेड़ी से ऊ लोग रोजे गुजरेला ओहि गाँवन के ई कहानी हऽ. फिलिम के अधिकतर शूटिंग जौनपुर में भईल रहे लिहाजन लोग एकरा के जौनेपुर के कहानी मानत रहुवे. आ ऊह पर से कमाल ई कि जवना लेखक का कहानी पर ई फिलिम बनल ओह लेखक के लोग जानियो ना पावल.\nकेशव प्रसाद मिश्र बलिया जिलाके बलिहार गांव के निवासी रहलन. पढ़ाई लिखाई पूरा भईला पर ऊ इलाहाबाद के मशहूर एजी आफिस में नौकरी पा लिहलन आ इलऽहेबाद के हो के रह गईलन. कोहबर के शर्त जईसन भावुक उपन्यास के एह लिखनिहार के ऊ चरचा कहियो ना भईल जवना के ऊ हकदार रहलन. फिलिम देख के त लोग रोवते रहे, उपन्यासो पढ़ला का बाद रउरा आँख से लोर ना बहे ई होइये ना सकेला. आकिर का बात रहे कि ऊ अचरचित रह गईलन ? एकरा के बुझे खातिर वरिष्ठ पत्रकार अरविंद कुमार सिंह के एके गो अनुभव काफी रही. नदिया के पार के सुपर डुपर हिट भईला का बाद ऊ केशव मिश्र के इन्टरव्यू लेबे गइलन त उनुकर आव भगत त भईल बाकिर कहल गईल कि पहिले नदिया के पार देख आईं. बातचीत करे खातिर ऊ तईयारे ना भईलन. आजुका जमाना में त किताब छपे का पहिलहीं से चरचा आ गोष्ठियन के बाजार तेज हो जाला आ अपना के चमकावे का काम में लेखक लोग लाग जाला. बाकिर ऊह जमाना में केशव प्रसाद मिश्र एह सब से अलगे रहलन. हिन्दी के बड़ बड़ लिखनिहार से उनकर साबका पड़त रहे. बलिये के दूधनाथ सिंह आ अमरकांत से ले के शेखर जोशी, उपेन्द्र नाथ अश्क, भैरव प्रसाद गुप्त वगैरह सब से. बाकिर केशवजी चरचा से दूरे भागत रहलन. पूर्वांचले के विवेकी रायजी उनुका के एगो निमन इंसान का रूप में बड़ा शिद्दत से ईयाद करेलन. उहाँ के कहनाम बा कि केशव प्रसाद मिश्र में आधुनिक जमाना के बड़बोलापन ना आ पावल रहुवे, एहिसे ऊ अपना चरचा से फरके रहत रहलन. साहित्यिक गोष्ठियन में जासु त बाकिर अपने बोलसु ना. कुछ वइसहीं जइसे कोहबर के शर्त के नायिका गूंजा के बड़ बहिन चुपचाप सब कुछ अपने पर झेल जात रहे. ऊह वैद्य जी का तरह जे आपन जिम्मेदारी चुपचाप निभवले जात रहलन.\n१९३६ में देहाति दुनिया के जरिये आंचलिक उपन्यास का दुनिया में जवन बिरवा आचार्य शिवपूजन जी सहाय रोपलन, नागार्जुन ओकरा के बलचनमा, रतिनाथ के चाची, आ, वरूण के बेटा का जरिये ओकरा के आगा बढ़वलन.बाकिर आंचलिक लेखन में क्रांति आईल फणीश्वरनाथ रेणू के मैला आंचल आ परती परिकथा से. विवेकियो राय नमामि ग्रामं, सोनामाटी, आ समर शेष है जइसन उपन्यास लिख के आंचलिक उपन्यासन का दुनिया में आपन सार्थक दखल देखवले बाड़न. केशव प्रसाद मिश्र एही कड़ी के महत्वपूर्ण हस्ताक्षर रहलन. हैरत के बाति त ई बा कि शिवपूजन सहाय के देहाती दुनिया, रेणु के मैला आँचल आ केशव मिश्र के कोहबर के शर्त तीनो में एगो समानता बा. देहाती दुनिया आ कोहबे के शर्त में भोजपुरी इलाका का मेहरारुवन के जिनिगी के दरद उड़ेरल गईल बा त मैला आँचल में पूर्णिया आ कटिहार इलाका के. मैला आँचल के कमली आ कोहबर के शर्त के गूंजा में आजुवो कवनो खास बदलाव नईखे आईल. लेकिन बड़हन बाति ई बा कि उपन्यास के नायिका त आपन मनचाहा साथी पा लेत बाड़ी स, जबकि वास्तिविक हालात में ई आजुवो दूर के कौड़ी बा. आजुवो एह इलाकन के लड़कियन के ऊ आजादी मयस्सर नईखे. हँ, ई लेखक लोग अपना रचना का जरिया एगो सामाजिक बदलाव ले आवे के कोशिश जरुरे कइले बा. फिलिम आ टेलीविजन का माध्यम पर आ के एह नायिकवन के दर्द घर घर के मेहरारुवन के दर्द जरुरे बन गईल फिलिम माध्यम में अईला का बाद रेणु के ले के चरचा के विस्तारे भईल, उनुकर कहानी लालपान की बेगम पर बनल फिलिम तीसरी कसम से लोग रेणु के अधिका जानलॆ मैला आंचल के जब टीवी पर पेश कईल गईल तबहियों रेणु के ढंग से ईया कईल गईल. बाकिर केशव प्रसाद मिश्र एह मामिला में पिछड़ गईलन. १९८२ में आईल नदिया के पार का लेखक का तौर पर उनुका के बलियो के लोग कायदा से ना जान पावल, जबकि केशव ओहिलोग का बीच के रहलन. राजश्री वाला लोग नदिया के पार में त केशव जी के सम्मान दिहल बाकिर १९९४ में जब सूरज बड़जात्या एही पर हम आपके हैं कौन फिलिम बनवलन त एह लेखक के ठीक से ईयाद ना कईलन. अलग बात बा कि एह फिलिम से बड़जात्या परिवार के तिजोरी कतना भरल, ई सभे केहू जानऽता.\nकेशव प्रसाद मिश्र के एगो आउरी उपन्यास देहरी के आरपारो बा. कोहबरके शर्त के नायिका गूंजा के ओकर चाहत त मिल गईल बाकिर ममता के देहरी पार करे के ओकर ईच्छा पूरा ना हो सकल. कबो ओकर बाबूजी रामाधार कौशिक के कृपणता त कबो उनुकर भोगवादी दृष्टि ममता का राह में रोड़ा बन जात बा. बिन मां के ई बच्ची अपना चाहत अपना सपना के रोजे टूटत देखत बिया. पूरबिया बापर इलाहाबाद के पढ़ल लिखल माहौल में अपना के आधुनिक देखावे में लागल रहऽता बाकिर आपन दकियानूसी विचार छोड़ नईखे पावत. एही बीच ओकर भेंट हेमंत से होत बा. संजोग बनऽता आ रामाधार कौशिक हेमंत से ओकर शादी करावे खातिर तईयार हो जात बाड़न. ममता हेमंत से बँध जात बिया बाकिर कसक रहि जात बा. ममता ममता बन के रहे के चाहत रहे बाकिर नईखे बन पावत. ओकर नया पहिचान हेमंत बन जात बाड़न. ममता के दर्द कुछ त कम होखत बा बाकिर नया टीस का साथ. ओकरा कसक के केशव जी जवन शब्द दिहले बाड़े ऊ रोवावे खातिर काफी बा. रउरो धेयान दिहीं.\nआज रात के साढ़े दस बजे तक , परिचय के लिए डॉ. रामाधार कौशिक एमबीबीएस की बेटी ममता हूं , उसके बाद हेमंत से जुड़ जाउंगी। उस हेमंत से, जिन्होंने मुझे नई जिंदगी दी है। जिंदगी का अर्थ दिया है, जीने की रूचि जगाई है- इस थके -हारे, निराश मन में, आस और विश्वास भरा है।\nएह ममता में हमरा आजुवो बलिया, गाजीपुर, छपरा, बनारस जईसन ईलाकन के ढेरे ममता लउकत बाड़ी सन. एह उपन्यास का छपला तीस बरीस से उपर हो गईल बाकिर ममता के हालात में कवनो सुधार नइखे भईल.\nआजु के दौर के एगो महत्वपूर्ण कवि हईं केदारनाथ सिंह. केदार जी के गांव चकिया केशव जी के गांव बलिहार से चारे पांच किलोमीटर का दूरी पर बा. दुनू जने रचनात्मकता के नया प्रतिमान बनवलन. केदार जी के सभे जानऽता, केशव जी के ओतना पूछ भा पहुँच ना बन पावल. बाकिर हमरा स्मृतियन में दूनू के रचनन के एकएक विंब टंगल बा. केदारजी के एगो कविता हऽ माँझी के पुल. बलिया छपरा रेल मार्ग पर यूपी बिहार का सीमा पर घाघरा पर बनल एह रेलवे पुल के धमक रात का गहिर सन्नाटा में दूर दूर ले सुना ला. केदार जी अपना कविता में कहत बाड़े, दूर कहीं स्मृतियों में टंगा है मांझी का पुल.\nबलिया के रचनात्मकता के जबहयो चरचा होखेला हमरो भीतर कहीं ना कहीं ई मांझी के पुल फांस का तरह लटकत लउकेला आ एकरा साथही ईयाद आवेला हांफत खाड़ चार बज्जी ट्रेन जवना के रोज एह पुल से गुजरे के पड़ेला.\nकेशव जी आजु हमनी का बीचे नईखीं, बाकिर उहाँ के रचनाधर्मिता के कीर्ति हमनी का कहियो मांझी का पुल का ओहू पार ले जा सकब जा ? जवाब हमनी सभके ढूंढ़े के बा.\nलेखक टेलीविजन पत्रकार हईं.\nदूसरा तल, निकट शिवमंदिर नई दिल्ली - 110016


बलिया-जवना के क्लिष्टता आ सरलता में विलक्षण सामंजस्य बा-ठीक आचार्य रघुनाथ शर्मा के संस्कृत वांग्मय-अस दुरूह, बाकिर उन्हुका शख्सियते नियर सहज-सरल.\nLast Updated: October 14, 2020, 8:04 PM IST\nभोजपुरी के ए-बी-सी मानल जाला आरा-बलिया-छपरा. कहलो गइल बा- 'आरा-बलिया-छपरा--भोजपुरी के अंचरा! 'भोजपुरी माई के आंचर के लाज राखे आ मान-मरजाद में बढ़न्ती खातिर बलिया कबो पाछा नइखे रहल. बलि, भृगु, वाल्मीकि, दर्दर, सुदिष्ट आउर अनगिनत पीर आ बाबा के नांव का संगें जुड़ल बलिया. आचार्य हजारी प्रसाद द्विवेदी के उन्मुक्त ठहाका आउर लालित्यपूर्ण साहित्य-अस ललित बलिया. आचार्य परशुराम चतुर्वेदी के संत साहित्ये नियर साधुता खातिर विख्यात बलिया.\nबलिया-जवना के क्लिष्टता आ सरलता में विलक्षण सामंजस्य बा-ठीक आचार्य रघुनाथ शर्मा के संस्कृत वांग्मय-अस दुरूह, बाकिर उन्हुका शख्सियते नियर सहज-सरल. ई सहजता-सरलता ददरी, धनुषजग वगैरह सालो भर चलत रहे वाला मेलन -गंगानहान में लउकेला, कृष्णदेव उपाध्याय के लोकसाहित्य विवेचन में नजर आवेला आउर लोकपरब तेवहारन में झलकेला. ई सभ किछु इहां के विस्तृत भू-भाग में फइलल-पसरल लोकजिनिगी में पइसिके गह-गह करेला. बाकिर जब एही लोक में विद्रोह के बिगुल बाजेला, त सन् बेयालिस जइसन विस्फोटक क्रांतियन के अमरत्व मिलेला. तब मंगल पांडे, चित्तू पाण्डेय, कौशल किशोर, जयप्रकाश नारायण जइसन प्रकाश-स्तंभन के रुधिर-कथा जियतार हो उठेले आ दुर्गा प्रसाद गुप्त के क्रांति-साहित्य सभका के अचरज-रोमांच से भरि देला.\nबलिया के माटी में जवन सोंधापन बा, ओकर आपन मौलिकता बा. करइट आ दोआबा के कठकरेजी माटी. एकरा में जतना ताकत चोट करे के बा, ओतने कूबत खुद पर हंसे आ सभकरा उपहास का पात्र बनहूं के बा. इहे माटी चतुरी चाचा आ विवेकी राय के विवेक के व्यापक फइलाव आ आयाम देले आउर रामविचार पाण्डेय के 'भोजपुरी रतन' के अनमोल गहनो पहिरावेले. सांचो, बेगर लाग-लपेट के कतना खांटी बिया इहां के माटी! तबे नू बलिया के आचार्य हजारी प्रसाद द्विवेदी के जब राष्ट्रकवि मैथिलीशरण गुप्तजी 'बलियाटिक' कहलन, त हाजिरजवाब द्विवेदी जी तुरुंते चिरगांव के मैथिलीशरण जी के 'चिरगंवार 'कहि दिहलन. बलिया के कबीरी ठाट के त बाते निराला ह. अरुआइल, बासी, रुखल-सूखल खाए आ ठंढा पानी पीए के बात दीगर बा, इहां के फांकामस्तियो के का कहे के बा!\nपेट में भलहीं चूहा कूदत होखे आ मुसरी दंड करत होखे, बाकिर शानो-शौकत में कवनो कमी ना आवे के चाहीं. दिल आ गइल त सउँसे दुनिया आपन--आ जदी ना त अपनो बाप-महतारी बेगाना. बलिया के सुभाव ह अड़ल. अड़ल, त फेरु मुड़ल ना आ अगर मुड़बो कइल त फेरु कबो जुड़ल ना. एकरा के रउआ जिद कहीं भा अहम, बाकिर आन खातिर जान गंवावल बलिया के फितरत रहल बा. मारपीट, लड़ाई-झगड़ा, खून-कतल आ पुश्त-दर-पुश्त मोकदिमाबाजी बलियावासियन के इज्जत-प्रतिष्ठा के अभिन्न अंग होला. नाप-जोख के पैमाना ई कि जेकरा लगे जतने किता अधिका मोकदिमा, ऊ ओतने बड़ अदिमी!तबे नू बड़प्पन के गहिराई नापे खातिर केस-ममिला के फीता भिड़ावल जाला. रउआ भलहीं एकरा के बेवकूफी मानीं, बाकिर हम त एह के रईसी कहब. कबो बिगड़इल सांड़-अस खूंखार लउकिहें, त कबो खुद मूड़ी नवाके कहिहें--आवऽ बैल, मारऽ!\nइहवां लाठी-लंठई के चरचा त खूब होत आइल बा. मोंछ खातिर किछऊ करे-करावे प उतारू हो जइहन बलिया के बलियाटिक. लौंडा के नाच देखे खातिर दस-दस कोस ले सूंघत चलि जइहन--अन्हरा भइंसा नियर. नचनियन खातिर हजार-लाख के कुरबानी त आम बात बा. बनूक के नोखी प नोट के गड्डी राखिके गोली दागि दिहल आ समियाना में फायर क के छेदे-छेद क दिहल नचदेखवा लोगन के शगल होला. लौंडा-रंडी का संगें जदी छेड़खानी आ हुड़दंगई ना भइल, त नाच का देखलऽ--ठेंगा! भला कवन माई के लाल टिकि पाई बलिया के बलियाटिकपन का सोझा!बाकिर खाली बलिया में रहला भरि से केहू बलियाटिक ना हो जाला. बलियाटिक होखे के मतलब होला--कवनो-ना-कवनो रूप में हरदम चरचा में बनल रहल. एकरा खातिर भलहीं कवनो बेवकूफ़ाना हरकते काहें ना करे के परे.\nनजीर खातिर भोला बाबा नियर झुनझुना के हथियार बताके विमान अपहरन भा बेंग (भदइलवा)-अस उछल-कूद मचावत कबो एम पी, त कबो पी एम के तरजूई पर तउलाइल. कबो आशिकाना अंदाज़ में सियासती चाल चलल, त कबो कानूने दां का ओरि से कानून के शीलभंग कइल. बताईं भला, जब बलिया जिला घर बा, त कवना बात के डर बा! बलिया वाला हर भेस में, हर देस में, परदेस में, हरेक सूबा के कोना-अंतरा में अपना बलियाटिकपन का संगें मिलि जइहन. जहंवें भेंटइहन ,आपन छाप अउर लोगन पर छोड़त लउकिहन. जेनिए से होके गुजरिहन, अपना आगा-पाछा चेला-चाटी आ अनुयायियन के लेले-देले. बलियाटिकन के सवदगर पकवान आउर भांति-भांति के लजीज व्यंजन से ना, बलुक सातू आ फुटेहरी (लिट्टी)-चोखा से मोहब्बत बा.\nउन्हुकरा अपनन से ना, परायन से अपनापन बा. ऊ पहिले अपना महतारी आ महतारी भासा के उपेक्षा करिहन, फेरु लमहर अरसा के बिछुड़न का बाद जब कतहीं अपमानित आ जलील होइहन, त अपना माई मातृभाषा का ओरि लवटिहन. महतारी भासा के सीढ़ी-अस इस्तेमाल क के ओकरा अस्तित्वे के मटियामेट क ऽ दिहल चहिंहन. तबे नू सदियन से शोषित, उत्पीड़ित,उपेक्षित आ प्रताड़ित रहल बा बलिया. हालांकि इहां के माटी में फरल-फुलाइल एक से बढ़िके एक लाल अपना चमक-दमक से देस-दुनिया के रोशनी दिहलन, बाकिर इहवां के हाल हरमेसा बदहाले रहल. कतना निरीह आ बेबस बिया बलिया के बदहाल जिनिगी!बाकिर तबो कतना प्रतिभावान, जुझारू आ जीवटवाला बाड़न--नगर-महानगरन में छिछिआत, देस-विदेस में आपन धाक जमावत बलिया के बलियाटिक!\nअपना लोकशक्ति आ आत्ममुग्ध रोमानियत से भरल-पुरल सचहूं कतना निश्छल आ जियतार बा बलिया के बलियाटिकपन!तबे नू केहू के 'बलमा' बलिये में हेरा जालन आ केहू के कवनो हरकत से सउँसे बलिया जिला हिले लागेला!इहे नू ह ऽ बलिया के बलियाटिकपन!


खबरन पर एक नजर ३ मार्च १३, अतवार – टटका खबर\nखबरन पर एक नजर ३ मार्च १३, अतवार\nMar 3, 2013 खबर\nआजु अतवार का दिने दिल्ली में भाजपा राष्ट्रीय परिषद के संबोधित करत नरेन्द्र मोदी कांग्रेस पर जम के हमला बोललें. कहलें कि कांग्रेस कमीशन के पार्टी बन के रह गइल बिया. कहलन कि देश जाग गइल बा आ तय कर लिहले बावे कि कांग्रेस के हरावे के बा. नरेन्द्र मोदी के भाषण का बाद कांग्रेसी नरेन्द्र मोदी के साँप बिच्छी तक से तुलना करे लागल बाड़ें. लागत बा कि बिच्छी जइसन लहर चढ़े लागल बा ओह लोग पर.\nराजा भईया के कुंडा इलाका में वलीपुर गाव में दू गो गुट का बीच भइल गोलीबारी में गांव के प्रधान आ सीओ समेत तीन लोग के मार दिहल गइल. पुलिस के तैनाती का बाद हालात काबू में बतावल जात बा. एह घटना का बाद भाजपा सपा सरकार में कानून व्यवस्था के खराब हालात पर चिंता जतावत मुख्यमंत्री से कहले बिया कि कानून व्यवस्था बहाल करे पर ध्यान देव सरकार.\nजौनपुर में बोर्ड परीक्षा का दौरान एगो स्कूल पर परीक्षार्थी जम के हंगामा कंइलें. बाद में पुलिस सभका के खदेड़ भगवलसि.\nउत्तर प्रदेश में मैनपुरी के करहल इलाका में बिजली के लाइन ठीक करत एगो संविदा कर्मचारी अचके में बिजली आ गइला का चलते झँउसा के मर गइल. घटना का बाद ओकर परिजन जम के बवाल कटलें.\nउत्तर प्रदेश में होमगार्डन के ड्यूटी अब सीधे लखनऊ से लगावल जात बा. होमगार्डन के शिकायत रहल कि ओह लोग के ड्यूटी लगावे का नाम पर अधिकारी परेशान करत रहलें.\nसासाराम के राजपुर इलाका से शनिचर का दिने पुलिस दू गो नक्सलियन के गिरफ्तार कर लिहलसि. ओकनी का लगे से बम आ विस्फोटक मिलल बा.\nबिहार के बेगूसराय में शनिचर का दिने लाखो गाँव से दू लाख के नकली नोट संगे एगो तस्कर के गिरफ्तार कर लिहल गइल.\nपुलिस के दावा बा कि फरवरी का आखिरी हफ्ता में गाजियाबाद में भइल सपा नेता वकील यशवीर सिंह के हत्या के गुत्थी सलंता लिहल गइल बा आ जल्दिए दोषियन के गिरफ्तार कर लिहल जाई.\nबिहार के सासाराम में शनिचर का दिने खनन माफिया का खिलाफ अनेके जगहा छापा पड़ल जवना में तीन गो जेसीबी आ बीसियन गाड़ी जब्त भइली स. एह मामिला में छह जने के गिरफ्तारो कर लिहल गइल बा.\nलालकृष्ण आडवाणी के हैसियत पार्टी में अब सलाहकार के रह गइल बा. शनिचर का दिने भाजपा अध्यक्ष राजनाथ सिंह के कहला के मतलब इहे निकलत बा. तीन दिन के राष्ट्रीय परिषद में नरेन्द्र मोदी नरेन्द्र मोदी होखत बा. कहल त नइखे जात बाकिर साफ लागत बा कि भाजपा में नरेन्द्र मोदी के कवनो मुकाबला नइखे.\nबिहार के कैमूर जिलाके कुदरा इलाका में शनिचर का दिने एगो बस आ ट्रक का बीच भइल टक्कर में अठारह गो बस सवारी मर गइले. मरे वाला लोग तीर्थ यात्रा करत राजस्थान लवटत रहल.


हर रंग में रंगाइल : ‘फगुआ के पहरा’ – भोजपुरी साहित्य सरिता\n‘वनांचल प्रकाशन’ से प्रकाशित ई ‘फगुआ के पहरा’ के दूसरका संस्करण हऽ। भोजपुरी कविता के किताब के दूसरका संस्करण छपल अपने-आप में इतिहास बनल बा। एह उपलब्धि खातिर मन ऊँहा के बेर-बेर बधाई देत बा। ई किताब में तीन तरह के रचना बा। ओह रचनन के कविश्री गीत, ग़ज़ल आ कविता नाम से अलगा कइलहूँ बानी बाकिर कवनो स्तर पर ऊहाँ के शब्द-शिल्प आ प्रस्तुति कहीं भंग नइखे। काव्य परम्परा के निर्वाह करत कवि के पहिलका रचना सरस्वती माई के गोहार ‘बरिसावऽ माँ नेह सुधा’ बा जेहमें कवि स्वार्थ से ऊपर उठ के परमार्थ खातिर प्रार्थना करत बानी। देखीं ना –\nकवि के क्रान्तदर्शा कहल जाला। कवि भूत-भविष्य, सबके ज्ञाता मानल जालें। कवि विमल जी के गीतन में ओही गुण से साक्षात् होताऽ। आज समाज में ढेर फूट-मतभेद समाइल बा। लोग हर एक घटना-परिघटना के जाति-धरम के आँखि से देखत बा। सभे अपना के सयान बूझत बाऽ। साहित्यकार अइसन जीव होलें, जे के ना कवनो जाति होला, ना कवनो धरम। उनका खातिर सगरो धरती घर हऽ आ सभे केहू आपन। तबे नू ‘वसुधैव कुटुम्बकम्’ लिखल गइल। कवि रामरक्षा मिश्र विमल जी ओही साहित्यकार जाति-धरम के माने वाला हवें, जे आपसी मनभेद-मतभेद भूलवा के सँघतिया बने खातिर बोलावत बानी। एगो उदाहरण देखीं ना, –\nश्री विमल जी के गीतन के बिम्ब बड़ा साफ बाऽ। पढ़ते पाठक के मन में एक-एक बिम्ब अँजोर कऽ देत बाऽ। मन बरबस कहीं अउरी चल जा ताऽ। ‘असो जाए फगुनवा ना बाँव सजना’ के बात होखे चाहें, ‘लागेला रस में बोथाइल परनवा’ के बात होखे, ‘दूब के सुतार’ चाहे ‘फागुन के आसे’ के बात, एह सब रचनन में चित्रन के देख के मन कुछ अउरी सोचे खातिर बेसूध हो जात बाऽ। एगो चित्र रउरो देखीं ना –\nडाॅ. रामरक्षा मिश्र विमल जी के रचना संसार के विशेषता में ऊहाँ के लोकोक्ति आ मुहावरा के सहज प्रयोग बा। एह किताब में प्रस्तुत सगरो विधा में लोकोक्ति आ मुहावरा के सहज आ रोचक प्रयोग लउक सकेला। ऊहाँ के अपना आँखिन के देखी के मुहावरन से गढ़ि के प्रभावशाली रूप से सामने राखत बानी। कुछ उदाहरण देखीं –\nकवि जी अपना लेखनी के ताकत से गीत, ग़ज़ल आ कविता के आपन जरिया बना के अपना सर्जना के सथवे भोजपुरी संवेदना के नया दिशा देहले बानी,जवन हमेशा साहित्य-प्रेमी लोग खातिर अनुकरणीय रही। ऊँहा के ‘आँखि लाग गइल’ जइसन कवितन में सबके आँख भर देबे के कूबत बा। ओहके पढ़ते भाव के अइसन दरियाव बढ़िया जाला कि कवनो बान्ह टूट जाला। कविश्री के दोहा मीठ पाग में पगल सीख देत बाड़ी सों। ऊहाँ के सगरो दोहा में ठेठ भोजपुरिया, सुभाव आ बात-व्यवहार के पाग बा। एगो देखीं ना, –\nकिताब के भूमिका पढ़त में कई बेर पता चलत कि कविश्री रामरक्षा मिश्र विमल जी खाली एगो कवि ना हईं, ऊँहा के रचनाकार के सथवे एगो सरस गायको हईं, एगो मजल कलाकारो हईं। ऊहाँ के ग़ज़ल के पढ़ के ऊपर वाला सगरो बातन के सत्यापन हो जात बा। कवि के ग़ज़ल के रदीफ आ काफिया बड़ो बा आ छोटो बा, बाकिर मतला, बहर, सबमें ऊहाँ के रचनाकार अनुभव साफ झलकत बा। पाठकगण ग़ज़ल एक, दू, आठ, दस, चउदह, सोलह, अनइस, बीस, एकइस, बाइस आदि के बड़का आ तीन, चार, छव, नौ आदि के छोटका रदीफ़-काफ़िया देख सकेला। कवि के ग़ज़ल के विषय-वस्तुओ देखे जोग बा।‘स्वाइन फ्लू’ रदीफ़ पर एगो ग़ज़ल देखीं –\n‘फागुन के पहरा’ में विषय आ विधा के विविधता कवि के मौलिकता, प्रगतिशीलता आ रचनाशीलता के प्रमाण बाऽ। एह किताब में ‘जिनगी के रंग’ विषयक हाइकुओ बाटे। हाइकु पढ़ला के बाद आजु के हाइकु-प्रकृति के धेयान आ गउवे। पिछलके साल हिंदी हाइकु के सौ साल मनावल गइल हऽ। ओहके आधार पर कहीं तऽ आजु-काल्ह हिंदी हाइकु-विधा के जवन विधि चलत बा, ओहमे दू गो धारा मिलेला। एगो धारा मानेला कि हाइकु में प्रकृति के चित्रण के साथे दू बिम्बन के प्रस्तुति होखे के चाहीं। एह हिसाब से खाली पाँच – सात – पाँच वर्ण के मिलन के हाइकु नइखे हो सकत। दू गो बिम्ब हाइकु खातिर अनिवार्य मानल जाला। वइसे कविश्री के हाइकु में कइगो बिम्ब बनल बाऽ आ प्रकृति के लगहूँ बा। देखीं –\nकिताब के दूसरका संस्करण हमरा लगे बाऽ। दूसरका संस्करण के नाते एहमें श्रेष्ठ साहित्यकारन से ले के विद्वतजन लोग के टिप्पणियो पढ़े के मिलल बा। ओही में हम मनोकामना सिंह ‘अजय’ जी के टिप्पणी पढ़नी। जवन ‘ही’ आ ‘भी’ के सथवे अंग्रेजी शब्दन के प्रयोग पर बा। भोजपुरी में ढेर लोग ‘ही’, ‘भी’ के प्रयोग करेला। हमरो विचार से ‘ही’, ‘भी’ के प्रयोग भोजपुरी में स्वीकार्य ना होखे के चाहीं। जहाँ अउरी भाषा के शब्दन के प्रयोग बा, भोजपुरी के ओहसे समृद्धि होईं। कतहूँ से हानि नइखे। कवि के प्रयोग कइल कुछ हिंदी-अंग्रेजी-उर्दू के शब्दन के देखीं – दहशतगर्दी, टीवी, फोन, साउथ, कल्चर, सर पे, रिलैक्स, एहसास, कापी, पेन, प्राॅमिस, साॅरी, स्विच आॅफ, स्वाइन फ्लू, सीबीआई, बेइमान, इंफेक्शन आदि। ‘अनुभव’ शीर्षक का पूरा उदाहरण बा। एगो अनुभव रउरो देखीं। बिम्ब, शब्द आ कहे के ढंग देखीं –\nडाॅ. रामरक्षा मिश्र विमल जी एगो प्रयोगधर्मी कवि बानी। ऊहाँ के कवितन में विविधता बा, विचार में विविधता बा, जिनगी के हर कोना के अनुभव में विविधता बा आ आदर्शो प्रस्तुति के माध्यम में विविधता बा। किताब पढ़त घरी कई बेर हमके कुछ शब्दन के लिखावट में विविधता लउकल। जइसे‘अंगना’ चाहे ‘अँगना’ खातिर ‘अड.ना’ के प्रयोग हमरा कुछ खटकल। भोजपुरी में हमार अनुभवहीनता आ अल्पज्ञता हो सकेला। पहिले कबो ना पढ़ले रहनी हँऽ। एतने ना, संङे, बड.ला, अड.ुरी, अमिरित, बिशवास, भूँकल आदि हमके ओही तरह के शब्द लागत बा। किताब में ‘ड.’ के प्रयोग ढेर मिली। एगो उदाहरण –\nअँखिया लोर बरिसाई ……।\nकिताब : फगुआ के पहरा\nसमीक्षाफगुआ के पहरा, रामरक्षा मिश्र विमल


अरब गइलन संजय पांडे – Anjoria\nअरब गइलन संजय पांडे\nसिनेमा भोजपुरी के नंबर वन खलनायक संजय पांडे अपना शूटिंग खातिर अबले उत्तर प्रदेश, बिहार, गुजरात, मुंबई, मध्य प्रदेश समेत पूरा देश धांग चुकल बाड़े. अब बारी बा उनुका अरब जायेके. ना, ना. रउरा ना समुझनी. संजय पांडे निर्माता अजीत श्रीवास्तव के फिल्म ‘सईंया अरब गईले ना’ साईन कइले बाड़न आ उहो बतौर मुख्य खलनायक. एकरे बाति कहत रहीं.\nफिल्म ‘सईंया अरब गईले ना’ के निर्देशक यशवंत सिंह ‘यश’ हउवन. त्रिलोक चित्र मंदिर के बैनर तले बनत एह फिल्म में अपना भूमिका से संजय पांडे बहुते उछाह में बाड़न. पिछला दिने जब एकर मुहुर्त धूमधाम से मुंबई के गोरेगांव पश्चिम के प्लेटिनम स्टूडियो में कइल गइल त तमाम दिग्गजन के जमावड़ा लागल रहे.\n(शशिकांत सिंह के रपट से)\nफिल्म ’’कालिया’’ के खलनायक बालेश्वर सिंह\nभोजपुरी फिल्म ‘कालिया’ के शूटिंग जहानाबाद में शुरू भइल


टटका खबर, बियफे, 12 अप्रेल 2012 – टटका खबर\nबुध का दिने राज्य भर के शिक्षक हड़ताल पर रहलें आ पढ़ावे के काम ना कइलें. हालांकि शिक्षक लोग विद्यालयन में हाजिर रहे.\nप्रो॰ रामदेव प्रसाद के बिहार संस्कृत शिक्षा परिषद के अध्यक्ष बनावल गइल बा. एकर सूचना मंगला का दिने जारी कर दिहल गइल.\nनयका विधायकन के किरिया धरावे के काम आजु से शुरू कर दिहल गइल. विधानसभा अध्यक्ष के चुनाव काल्हु तेरह अप्रेल के करावल जाई. सदन के सबले पुरान सदस्य कांग्रेस के प्रमोद तिवारी भाजपा विधायक श्यामदेव राय चौधरी के विधायक आ फेर प्रोटेम अध्यक्ष के किरिया दिहलन. उनुका बाद शिवपाल सिंह किरिया लिहलन. तब बसपा कें स्वामी प्रसाद मौर्य किरिया लिहलन.\nविधानपरिषद के चुनाव खातिर आजु पाँच जने आपन परचा दाखिल कइलन. एहमें सपा का तरफ से बलिया के अंबिका चौधरी शामिल बाड़न. अंबिका चौधरी विधायकी के चुनाव हार गइल रहलन तबहोयो उनुका के राजस्व मंत्री बनावल गइल बा आ अब उनुका के विधानपरिषद में भेजल जात बा.\nभाजपा विधायक दल के नेता पद पर हुकुम सिंह के सर्वसम्मति से चुन लिहल गइल. एह बइठक के अध्यक्षता प्रदेश अध्यक्ष सूर्यप्रताप शाही कइलन.\nमारीशस के मशहूर गायिका हुसिला देवी के बुध का दिने बनारस के भोजपुरी अध्ययन केन्द्र पर स्वागत अभिनन्दन कइल गइल. हुसिला देवी मारीशस के राष्ट्रपति के साली हई.\nजौनपुर केराकत के सैनिक गिरजाशंकर कॉलेज के सहायक केन्द्राधीक्षक का घरे एगो परीक्षार्थी खातिर कापी लिखल शिक्षक के एसडीएम छापा मार के धर दिहलन.\nगोरखपुर लखनऊ रूट पर आजु से रेलगाड़ियन के परिचालन पाँच दिने ले अव्यवस्थित रही काहे कि एह खंड में नन इंटरलाकिंग के काम करावल जाई.\nगाजीपुर मुहम्मदाबाद में बसपा के विधानसभा क्षेत्र अध्यक्ष रहल नेता के छूरी घोंप के हत्या कर दिहल गइल. हत्या के खबर सुनते सलेमपुर चट्टी के सगरी दुकान बंद हो गइली सँ. सर्किल के सगरी थाना से पुलिस बोलावल गइल बा हालात पर काबू करे खातिर.\nबलिया नवानगर के तिलौलौ गाँव में मंगल रात जमीन के झगड़ा में एगो आदमी अपना छोट भाई के चोख हथियार से वार कर के मार डललसि, छोटका भाई बीएसएफ में रहुवे आ छुट्टी ले के घरे आइल रहुवे.\nविधानपरिषद चुनाव खातिर नीतीश कुमार, सुशील मोदी आ राबड़ी देवी समेत एगारह लोग बुध का दिने आपन परचा दाखिल कइल. अबकी परिषद सभापति ताराकांत झा के पार्टी टिकट नइखे मिलल. एगो अउरी पार्षद बालेश्वर प्रसाद भारती ओ के टिकट काट दिहलसि भाजपा. एह लोग का बदले मंगल पांडेय आ सत्येन्द्र कुशवाहा के उम्मीदवार बनावल गइल बा.\nमैला आँचल के उपन्यासकार फणीश्वरनाथ रेणु के बुध का दिने उनुका पुण्यतिथि पर श्रद्धांजलि दिहल गइल.\nगोपालगंज के कुचायकोट थाना के सिरिसिया गाँव में आग लगला से करीब एक दर्जन झोपड़ी राख हो गइल.\nमैरवा के झरही नदी पर चार साल से बनल पुल के काम अबहीं ले पूरा ना होखला का चलते बुध का दिने युवा संघर्ष मोर्चा आन्दोलन शुरू कइलसि.\nसिवान जिला के रघुनाथपुर थाना के निखती गाँव में एगोमवेशी चोर के लोग पकड़ के अतना पीटल कि इलाज का दौरान ओकर मौत हो गइल. दोसरका चार भाग पराइल.\nपूर्वी चंपारण में मधुबन तेतरिया सड़क पर मंगल का देर साँझ ट्रैक्टर से कचराइल एगो लड़िका के मौत अस्पताल ले जाये का रास्ता में हो गइल.\nमोतिहारी के चकिया आ पिपरा टीसन का बीच बुध का दिने अवध एक्सप्रेस के चेनपुलिंग कर के रोके वाला दू गो नवहियन के रेलवे सुरक्षा बल के जवान पकड़ के जेल भेज दिहलन.\nआरा में एगो कोचिंग चलावे वाला एच एन सिंह के बुध का साँझे हत्या कर दिहल गइल. पुलिस अबहीं जाँच में लागल बिया आ कवनो गिरफ्तारी नइखे भइल.\nसारण के डोरीगंज इलाका के चिरांद आ मुसेपुर पंचायत में कई गो मवेशियन के कवनो अनजान बेमारी से भइल मौत का बाद पटना से पशु चिकित्सकन के टीम ओह गाँवन के दौरा कइलसि.\nमढ़ौरा के बिंदु बहुआरा गाँव में हुँड़ार का हमला से एगो आदमी घवाहिल हो गइल. हुँड़ार अबहीं पकड़ में नइखे आइल.\nरोहतास जिला के नटवार इलाका के नदौवां गांव के दू गो नवहियन के हत्या से नाराज लोग बुध का दिने बेलवइयां चौक पर सड़क जाम लगावल.\nराजद सांसद रघुवंश प्रसाद सिंह के पत्नी किरण सिहं के लमहर बीमारी का बाद आजु बुध का दिने दिल्ली में निधन हो गइल.\nओडिशा में नक्सलियन से कवनो समझौता नइखे हो पावल आ इटली के पर्यटक आ एगो बीजद विधायक के रिहाई के संजोग नइखे बनत.\nसेना प्रमुख से मिलल लिखित शिकायत का बाद सीबीआई उनुका के घूस देबे के कोशिश का मामिला में तफतीश शुरू कर दिहलसि.\nदेश के सात गो राज्यन से सुप्रीम कोर्ट बुध का दिने कहलसि कि अड़तालीस घंटा का भीतर जवान दाखिले करे लोग कि ओहिजा कवना कवना मुत्यु दण्ड मिलल अपराधौ के दया याचिका पर विचार लटकल बा.\nबुध का दिने इंडोनेशिया में आइल भूकंप के तगड़ा झटका से तमिलनाडू, उड़ीसा, बंगाल, बिहार समेत भारत के बड़हन इलाका काँप गइल बाकिर कतहूं से कवनो नुकसान के कवनो खबर नइखे. भारत सुनामी के अनेसा से इंकार कइले बावे. भूकंप रिचर स्केल पर आठ दशमलव सात बतावल गइल बा.\nनेपाल के माओवादी विद्रोही अब सेना में ले लिहल जइहें. एह फैसला का बाद अब सुलह समझौता के गुंजाइश बढ़ गइल बा.\nदस लाख रुपिया से अधिका के सालाना आमदनी वाला हर आदमी के अब इलेक्ट्रानिक तरीका से आपन रिटर्न फाइल करावे के जरूरी बना दिहलसि सरकार.\nबुध का दिने शेयर बाजार में चौवालिस अंक के मामूली गिरावट दर्ज भइल. रुपिया डॉलर का मुकाबले पाँच पइसा मजबूत हो गइल.\nलंदन ओलम्पिक में भारत के पाँच गो मुक्केबाजन के टिकट मिलल बा. एह में अठारह साल के शिवा अब तक ले के सबले कम उमिर वाला हिन्दुस्तानी मुक्केबाज बन गइलन.\nकीरोन पोलार्ड के शानदार बल्लेबाजी आ गेंदबाजी का सहारे मुंबई इंडियंस आईपीएल-पांच के बीसबीसा मैच में राजस्थान रायल्स के 27 रनो से हरा दिहलसि. मुंबई इंडियंस के ई तिसरी जीत हवे.


अनिल सम्राट अभिनेता बनलन – Anjoria\nजून 5, 2010 अनिल सम्राट\nभोजपुरी सिनेमा का परदा पर निर्माता से अभिनेता बने जा रहल अनिल सम्राट फिल्म दरार में एगो रोमांटिक नायक के भूमिका कर रहल बाड़े. उनका साथ उनका नायिका का रुप में बाड़ी खूबसूरत अदाकारा सोनाली जोशी. दर्शक अनिल सम्राट के रोमांटिक अंदाज बहुते पसन्द करीहें. खास कर के युवा वर्ग के ई फिल्म आकर्षित करी.\nदरार में अनिल सम्राट आ सोनाली जोशी पर कइ गो रोमांटिक सीन का साथे गानो फिल्मावल गइल बा. भोजपुरी सिनेमा में प्रतिज्ञा आ दे द पिरितिया उधार जइसन ब्लाक बस्टर फिल्म दे चुकल अनिल सम्राट अब दर्शकन का बीच आपन किस्मत आजमावे जा रहल बाड़े. अजीत श्रीवास्तव का निर्देशन में तइयार एह फिल्म के अधिकातर शूटिंग पूरा हो चुकल बा. आशा कइल जा रहल बा कि जल्दिये ई फिल्म सिनेमाघरन में देखावल जाई.


भुखाइल पेट के सांच – Anjoria\nAug 1, 2013 भोजपुरी, लस्टम पस्टम\nछपरा में दुपहरिया के भोजन क के 23 गो लईका मर गइले सन एह बात से दुखी बाबा लस्टमानंद नेताजी से पूछले कि, हे सरकार, अइसन काहे हो ता? लइकन के जियरा त अंखड़ेरे चल गइल. लईका देश के भविष्य होले सन. नेताजी के रासा चढ़ गइल आ कहले ‘ऐ, बूढ़ा लईका लोग मर गया तऽ ई हमको भी लउकता है. अरे आतना त हुआ कि लईका सब खा के मरा आ उहो मिड डे मील खाया, इहां सुबह शाम भी खाना नसीब ना है. ऊ सबको दुपहरियो को खाना मिल गया ना त भुखाइले मू जाता तब का कहते? आ ई बात के जांच हो रहा है. जांच के रिपोर्ट आने पर सबको बता दिया जायेगा.’\nनेताजी कुछ अइसे बोलले कि लस्टमानंद के बोली बंद हो गइल. लगले सोचे ई अंग्रेजी में नांव बा आ अपना देस में अंग्रेजी बोलला पर सबके इज्जत बढ़ जाला. वइसे मिड डे मिल के अपना गंवई भासा में कहल जाउ त ऊ खिचड़ी होला. आ खिचड़ी सांचो पौष्टिक खाना ह पर ऊ सरकारी खिचड़ी ना होखो तब. खिचड़ी त जेलो में आ राजनीति के खेलो में होला पर जेल में केहु मुए ना आ राजनीति के खिचड़ी से त आपन ई देस 60 बरिस से चल रहल बा. लस्टमानंद सोचे लगले जब सरकार ई स्कीम चालू कइले रहे कहल गइल रहे कि ई सरकार के मानवीय योजना ह. सांचो ई स्कीम त सरकार के मानवीय चेहरा के एक्सटेंशन ह आ भविष्य में जेकर लईका खिचड़ी वाला स्कूल में जइहें सन ओकरा खातिर टेंशन ह. बाबा लस्टमानंद कई हाली ऊ मिड डे मील देखले. सांचो ऊ खाए लायक ना रहे. ऊ नेता जी टोकले, सरकार खाना सांचों बड़ा घटिया रहे खाए लायक ना रहे. नेताजी कहले ‘लस्टमानंद तहार पेट भरा है बूझा आ जे तूं कह रहा है न ऊ भरा पेट का सांच है खाली पेट का सांच दोसरा होता है, तुम का समझेगा तुम देहाती भुच्चड़ है.’\nलस्टमानंद कहले, हां नेताजी खाली पेट के त सांच होला आ ओकरा खातिर हर चीज खाए लायक होला. लेकिन ई आपने देस है जहां सांचो के जांच होला, सबूत जोहल जाला, रिपोर्ट बनेला. ई घटना के सबूतो बा. माई बाप रोअता, नेता लोग बहस करऽता. रोअल देख के दया आवऽता आ बहस सुन के घिन आवे ला. ओकरो से बड़हन घृणा के बात बा कि लईकन के खाना में से दस सेर में नौ सेर ई नेता आ बेईमान लोग चोरा ले जा ता आ वजन बनल रहो एही से खाना में अलाई बलाई मिला दे ता लोग. ऊ लोग त ई सोचेला कि भुखाइल लआकन के त जहर माहुर जवन दे द खा जइहें सन. अपना देश में बेइमानी बहुत बड़हन हकीकत ह आ जबले ई रही लईका असहीं मुइहें सन.


भोजपुरी विशेष - कई गो बड़का बड़का कलाकारन के याद दिलावेला दिसंबर महीना - Sabhi Jankari\nHome Bihar भोजपुरी विशेष – कई गो बड़का बड़का कलाकारन के याद दिलावेला दिसंबर...\nभोजपुरी विशेष – कई गो बड़का बड़का कलाकारन के याद दिलावेला दिसंबर महीना\nजन्म आ मृत्यु पर त केहू के बस बा ना लेकिन एगो बात बा कि कवनो आदमी अगर महान हो गइल त ओकर पैदा होखे आ मूये वाला डेटवो महान हो जाला, ख़ास हो जाला, उत्सव के तिथि बन जाला, उल्लास के तिथि बन जाला. दुनिया ओकर जन्मतिथि आ पुण्यतिथि मनावेला. बा कि ना ए चनेसर चाचा?\nत असहीं रजाई में बइठले बइठल सोचनी ह कि ए पूस के जाड़ में माने दिसंबर के महीना में के-के महापुरुष दुनिया में आइल आ के-के महाप्रयाण कइलस त आँखि के सोझा लमहर लिस्ट बन गइल. दुनिया में कमे आदमी बा का ? एक से एक लीजेंड … एक के बाद एगो कई भोजपुरिया महापुरुष के चेहरा उभरल जे एही दिसंबर में दुनिया में आइल भा दुनिया से गइल जइसे कि भिखारी ठाकुर, गणेश चौबे, भोलानाथ गहमरी, कैलाश गौतम, शैलजा श्रीवास्तव, गीतकार शैलेन्द्र आ गीतकार-संगीतकार लक्ष्मण शाहाबादी आदि.\nये भी पढ़े : भोजपुरी विशेष – शिक्षा आ साधना जन कल्याण खारित होखे के चाहीं\nपूछे के लइका (नयका पीढ़ी) पूछदिहन स कि गणेश चौबे, भोलानाथ गहमरी, कैलाश गौतम आ शैलजा श्रीवास्तव – ई कुल्हि के लोग ह. पूछे के त भोजपुरी टीवी चैनल के एक जानी एंकर-प्रोड्यूसर आपन नाक-भौं सिकोड़ के पूछली – हू इज भिखारी? भरत शर्मा व्यास जी के इंटरव्यू करत में जब भरत जी भिखारी ठाकुर जी के नाम लेनी तब पूछली. जइसे कॉर्पोरेट में एक जानी एगो नामचीन टीवी सीरियल के प्रोड्यूसर से कहली- ठीक है, प्रेमचंद की कहानी है पर आपने प्रेमचन्द का बायोडाटा नहीं जमा किया. तबे से हमार आँख खुलल..भाई रे, नोकरी खातिर योग्यता से बेसी मालिक के कृपादृष्टि जरुरी बा. ज्ञान त देर सबेर आइये जाई, मालिक के मानल जरुरी बा. त चलीं जेकरा मालूम बा ठीके बा, नइखे मालूम त हई संक्षिप्त जानकारी परोसत बानी भिखारी ठाकुर, गणेश चौबे, भोलानाथ गहमरी, कैलाश गौतम, शैलजा श्रीवास्तव, गीतकार शैलेन्द्र आ गीतकार-संगीतकार लक्ष्मण शाहाबादी जी का बारे में.दू गो नाम भिखारी ठाकुर आ महेंदर मिसिर त आजकल सभका जुबान पर बा. ओकरो जुबान पर जेकरा भोजपुरी के भ भी ठीक से नइखे मालूम काहे कि इ दूनू जना एह घरी ट्रेंड में बा लोग. मंच से नेता होखस भा अभिनेता भिखारी ठाकुर के नाम पर खूब भाषणबाजी होता. थोक में एह दूनू जना के नाम पर अवार्ड बाँटल जाता. अइसहीं आ अइसने लोग के अवार्ड दियाता जइसे हिंदी के कई गो संस्था निराला के नाम पर अइसन लोग के अवार्ड देले जेकरा जीवन में भा सृजन में कुछुओ निराला नइखे. लक्ष्मण शाहाबादी के गीत-संगीत भोजपुरिया लोग के जुबान प बा. उनका गीत-संगीत के बल प केतना फिल्म सुपर-डुपर हिट भइली सन बाकिर आम आदमी त दूर सिनेमा के रोटी तूड़े वाला अधिकांश लोग लक्ष्मण शाहाबादी के नामो नइखे जानत. भाई हो, ई उ लोग ह जे मरलो के बाद जीयत बा अपना गीत में, संगीत में, रचना में, सृजन में, कर्म में. हमार ( मनोज भावुक ) एगो शेर बा –\nहमनी के कवना श्रेणी में बानी जा, ई त इतिहास लिखी बाकिर जे इतिहास लिख गइल बा, आईं ओकरा बारे में जानल जाव –\nभिखारी ठाकुर- ( जन्मतिथि – 18 दिसम्बर सन् 1887 )\nबहुमुखी प्रतिभा के धनी भिखारी ठाकुर एके साथे गीतकार,संगीतकार,निर्देशक, संचालक, सूत्रधार ही ना रहले बल्कि एक लोक कलाकार रहलनl जिनका व्यक्तित्व में एके साथे लोकगीतकर आ लोकनाटकार समाहित हो गइल रहे.\n‘विदेसिया’, ’बेटी-बेचवा’, ‘भाई-विरोध’, ‘कलजुग प्रेम, ‘राधेश्याम बहार’, गंगा-अस्नान, ‘बिधवा-बिलाप’, पुत्र-बध’, गबरघिचोर’ रहे.\nरामलीला के प्रति स्नेह रखे वाला भिखारी ठाकुर स्वयं मण्डली बना रामलीला शुरू कइले, जे बाद में रामलीला से आपन रास्ता बदल लोक-नाटक के ओर मुड़ गइल. इहे लोकनाटक उनका जीविका के साधन रहे आ समाज-सुधार के हथियार भी. उनकर स्वयं के रचल नाटकन में अपना समाज मे व्याप्त कुरीति पर प्रहार कइल गइल बा. इनकर कोशिश रहे कि उनका नाटकन के प्रभाव से अपना समाज में बदलाव आ जाव.\nभिखारी ठाकुर के लगभग 28-29 कितबन के प्रकाशन 1938 से 1962 के बीच भइल. ई भारत के ही अन्य राज्यन में ही सिर्फ अपना नाटक-मण्डली के साथे ना गइले बल्कि ओह देशन में भी गइले जहाँ भोजपुरी भाषा-भाषी लोग अधिक या कम संख्या में रहत रहे. भिखारी ठाकुर के राहुल सांकृत्यायन भोजपुरी के शेक्सपियर आ अनगढहीरा कहले. जगदीश चन्द्र माथुर इनका के भरतमुनि परम्परा के कहले बाड़ल. अंग्रेज सरकार इनका के राय बहादुर के खिताब देहलस त बिहार सरकार इनका के ताम्र-पत्र से सम्मानित कइलस.\nपंडित गणेश चौबे- ( जन्मतिथि-5दिसम्बर 1912 )\nपं0 गणेश चौबे जी लोकगीत, लोककथा, बुझउअल, कहाउत, रसम-रेवाज, लोक विश्वास आ जाति-प्रथा आदि विषयक सामग्रियन के संग्रहकर्ता आ भोजपुरी भाषा, लोक-साहित्य आ शिष्ट-साहित्य के अध्येता रहीं. पंडित जी पुरान पोथियन-पाण्डुलिपियन के खोज कइनी आ एह में से तकरीबन सात सौ के एगो संग्रह बिहार राष्ट्रभाषा परिषद के दान दिहनी, जवन उहाँ ‘चौबे संग्रहालय’ के रूप में सुरक्षित बा.\nपंडित जी के लिखल तीन गो किताब छप चुकल बाटे. भोजपुरी में प्रकाशित इहाँ के किताब के नाम बाटे- ‘भोजपुरी के प्रकाशित ग्रन्थ’ जवन अखिल भारतीय भोजपुरी साहित्य-सम्मेलन के ओर से 1976 ई0 में प्रकाशित भइल. इहाँ के विभिन्न पत्र-पत्रिकन में छपल आठ निबंधन के संग्रह ‘भोजपुरी: कुछ समस्या आ समाधान’ 1977 ई0 में स्वागत समिति, अखिल भारतीय भोजपुरी साहित्य सम्मेलन के सीवान अधिवेशन के द्वारा प्रकाशित करावल गइल. पंडित जी के तिसरका महत्वपूर्ण ग्रन्थ बाटे, ‘भोजपुरी प्रकाशन के सइ बरिस’, जवना में सन् 1882 ई0 से लेके 1902 ई0 के बीच में प्रकाशित तमाम भोजपुरी किताबन के ब्योरेवार जानकारी दिआइल बाटे. शोधी लोग खातिर ई ग्रन्थ आंख के काम करी, जवना के प्रकाशन भोजपुरी अकादमी 1982 ई0 में कइलस. पं0 गणेश चौबे जी मरे से पहिले अपना तीन गो ग्रन्थ के अंतिम रूप देवे में लागल रहनी. पहिला प्रमुख ग्रन्थ बा- ‘भोजपुरी हिन्दी कोश’ जवना में लगभग 25 हजार भोजपुरी के आपन शब्द के संग्रह कइनी. अउर दू ग्रन्थ भोजपुरी लोकगीत, आ लोककथा पर रहे जवन पूरा ना हो सकल.\nभोलानाथ गहमरी- ( जन्मतिथि- 17 दिसंबर, 1923 )\nअखिल भारतीय भोजपुरी साहित्य सम्मेलन के पूर्व अध्यक्ष भोलानाथ गहमरी जी के तीन गो भोजपुरी गीत संग्रह प्रकाशित भइल जवन गहमरी जी के प्रसिद्धि के शिखर पर पहुंचा देलस- बयार पुरवइया, अंजुरी भर मोती आ लोक रागिनी. गहमरी जी भले तीन गो हिन्दियो के रचना कइले बानी लेकिन इहाँ के पहचान भोजपुरी गीतन के राजकुमार के रूप में भइल. कवने खोंतवा में लुकइलू आहि रे बालम चिरई …जइसन कालजयी गीत के ना सुनले होई. भोजपुरी के हीनता-बोध से बाहर निकाल के जन-जन में भोजपुरी के प्रति स्नेहिल समादर-भाव भरे वाली उहाँ के एगो रचना बा –\nनेह सनल भाषा ई / अमिरित रस घोरे,\nगाँव नगर गीत मधुर/ प्रान संग जोरे,\nपतझर के दिन जइसे लागे बहार के\nजय-जय-जय-जय हिन्दी बिन्दी लिलार के,\nजय-जय-जय भोजपुरी पायल झनकार के..\nकैलाश गौतम- ( पुण्यतिथि-9दिसंबर, 2006 )\nकैलाश गौतम लोक कवि, जन कवि, गँवई संस्कृति के कवि, आदमी के दिल में सीधे उतर जाए वाला कवि, देर तक गूँज-अनुगूंज करत रहे वाला लोकप्रिय कवि. ‘अमौसा के मेला ‘, ‘गुलबिया के चिठ्ठी ‘, ‘बड़की भौजी, ‘कचहरी न जाना’,’ गाँव गया था गाँव से भागा’, ‘पप्पू की दुल्हन’…. हर कविता में लोक के प्रति संवेदना, मनःस्थिति के मनमोहक चित्रण, गाँव के मिट्टी के खुशबू आ मिठास. गागर में सागर भरे के अद्भुत क्षमता. 8 जनवरी 1944 में चंदौली (उत्तर प्रदेश) में जनमल कैलाश जी आल इंडिया रेडियो के आकाशवाणी इलाहाबाद केंद्र से जुड़ल रहनी आ उहाँ से मुक्त होते हिंदुस्तान अकादमी के अध्यक्ष पद प मनोनीत हो गइनी.\nउत्तर प्रदेश सरकार के सर्वोच्च सम्मान यश भारती आ प्रसिद्ध ऋतुराज सम्मान जइसन अनेक सम्मान से सम्मानित कैलाश गौतम जी के किताब बा – ‘सीली माचिस की तीलियाँ ‘(कविता संग्रह), जोड़ा ताल ‘(कविता संग्रह), ‘तीन चौथाई आन्हर ‘ (भोजपुरी कविता संग्रह), ‘सिर पर आग ‘(गीत संग्रह), ‘तंबुओं का शहर ‘(उपन्यास), ‘आदिम राग’ (गीत-संग्रह), ‘बिना कान का आदमी’ (दोहा संकलन) अउर ‘चिन्ता नए जूते की ‘(निबंध-संग्रह).\nशैलजा श्रीवास्तव- ( पुण्यतिथि- 31 दिसम्बर 1989)\nशैलजा जी के जन्म सारण, बिहार के एगो प्रबुद्ध आ प्रतिष्ठित परिवार में भइल रहे. उच्च शिक्षा काशी हिंदू विश्वविद्यालय में भइल जहाँ से संस्कृत में स्नातक कइनी आ बाद में सहित्याचार्य के परीक्षा में स्वर्ण पदक प्राप्त कइनी. शिक्षा विभाग, बिहार सरकार में 1985 तक कार्यरत रहनी. “चिंतन कुसुम “ (1981) आ “कादम्बरी “ (2013) दु गो महत्वपूर्ण किताब भोजपुरी में प्रकाशित आ पुरस्कृत बा. दर्जनों कहानी आकाशवाणी पटना आ गोरखपुर से प्रसारित बा लेकिन अप्राप्य बा.\nशैलजाजी के भाषा के आत्मा काव्यात्मक ह चाहे उहाँ के रचना हिंदी, भोजपुरी आ उर्दू में होखे. साथ ही उहाँ के गद्य- लेखन में महारत हासिल रहे, भोजपुरी भाषा में ओईसन गद्य के सर्वथा अभाव बा. शैलजा जी के रचना संसार से मुख़ातिब भइला के बाद जे बात सबसे ज़्यादा प्रभावित करेला उ ह भाव आ भाषा में लय, एकरूपता आ भाषा आ भाव के सहज संप्रेष के क्षमता. अद्भुत शब्द चयन के साथ मनोहारी प्रतीक आ बिम्ब उहाँ के प्रवाहमयी भाषा के सरसता आ ऊँचाई प्रदान करेला. शैलजा जी के रचना संसार एगो सुंदर फुलवारी जइसन बा जेकर व्यापक आयाम के मूल्याँकन अभी पूर्ण रूप से नइखे भइल. अपना जीवन काल में अखिल भारतीय भोजपुरी सम्मेलन के आयोजक के रूप में भी उहाँ के महत्वपूर्ण योगदान रहे. विदुषी आ कुशल प्रशासक शैलजा जी बहुमुखी प्रतिभा सम्पन्न होखे के साथ साथ स्नेह आ सौहार्द के प्रतिमूर्ति रहनी.\nशैलेन्द्र- ( पुण्यतिथि- 14 दिसम्बर 1966)\nशैलेन्द्र भारतीय सिनेमा जगत के एगो बड़ शख्सियत रहनी. बॉलीवुड में एक से बढ़के एक सदाबहार गीत लिखला के बाद उहां के धमक भोजपुरी में भी देखे के मिलल. भोजपुरी के पहिला फिलिम ‘गंगा मइया तोहे पियरी चढ़इबो’ के गीत उहें के लिखनी. ई आश्चर्य के विषय बा कि रावलपिंडी, पंजाब (ब्रिटिश इंडिया) में पैदा भइल आ मथुरा में पलल बढ़ल अउरी मुंबई में रहे वाला शैलेन्द्र भोजपुरी के एतना सुंदर अउरी ऐतिहासिक गीत लिखनी.\nउहां के हिंदी फिलिम तीसरी कसम के गीत ‘चलत मुसाफिर मोह लियो रे’ के भुलाइल ना जा सकेला. हालांकि एकरा पीछे शैलेन्द्र के भोजपुरिया कनेक्शन रहे. उहां के पूर्वज लोग बख्तियारपुर आरा (बिहार) के निवासी रहे त शैलेन्द्र के अन्दर भोजपुरी भाषा के संस्कार परिवार से मिलल रहे.\n30 अगस्त 1923 के जनमल शैलेन्द्र के मृत्यु मात्र 43 साल के उमिर में ही हो गइल, जेकरा पीछे लोग उहां के निर्माण कइल एकमात्र फिलिम ‘तीसरी कसम’ के बुरा तरह से फ्लॉप भइल मानेला. इहे फिलिम बाद में हाउसफुल रहल आ हिंदी सिनेमा के क्लासिक फिलिम साबित भइल. शैलेन्द्र भोजपुरी के कई गो उल्लेखनीय फिलिम में गाना लिखनी जइसे कि मितवा, नइहर छुटल जाए, गंगा, सइयां से नेहिया लगइबे, विधना नाच नचावे आदि.\nलक्ष्मण शाहाबादी- (पुण्यतिथि- 19 दिसम्बर 1991)\nशिवगंज, आरा के रहनिहार, 16 मई 1938, में जनमल लक्ष्मण प्रसाद श्रीवास्तव उर्फ लक्ष्मण शाहाबादी के फ़िल्मी गीत-संगीत ना खाली भोजपुरिहा लोग अपितु दोसरा भाषा के भोजपुरी प्रेमी लोग भी अक्सर गुनगुनात रहेला. इहाँ के गीत-संगीत आ संवाद के वजह से कई दर्जन फिल्म सुपर-डुपर हीट भइल. कुछ फिल्म में इहां के सिर्फ गीत लिखले बानी, कुछ में गीत आ संवाद दुनो. कुछ में गीत आ संगीत दुनो देले बानी आ कुछ में गीत-संगीत के साथे संवाद लेखन भी कइले बानी. शाहाबादी जी के कुछ प्रमुख फिल्म बा\nगीत-संवाद- धरती मईया, गंगा किनारे मोरा गाँव , गीत-संगीत-संवाद- दूल्हा गंगा पार के, छोटकी बहू’, गीत-संगीत- ‘दगाबाज बलमा’, हमार दूल्हा, ‘गंगा-ज्वाला’, ‘बेटी उधार के’, ‘गंगा आबाद रखिहऽ सजनवा के’, ‘राम जइसन भइया हमार’, गीत – सजाई द मांग हमार, पिया निर्मोहिया, गंगा सरजू, भैया दूज, पिया परदेसिया बिहार सरकार के सिंचाई विभाग में अकॉउंटेंट रहनी लक्ष्मण शाहबादी जी बाकिर जब फिल्म में मामला जमे लागल त लिभ विदाउट पे लेके पूरा समर्पित होके फिल्म में काम करे लगनी. गीतकार-संगीतकार के रूप में स्थापित हो गइनी त फिल्म निर्माण के क्षेत्र में भी उतरनी. चर्चित कथाकार मधुकर सिंह के कहानी पर फिल्म बनल दूल्हा गंगा पार के. एह फिल्म के निर्मात्री रानीश्री लक्ष्मण शाहबादी जी के धर्मपत्नी हईं. दूल्हा गंगा पार के फिल्म के संवाद, गीत, संगीत सब शाहाबादी जी के ह. 1986 में बनल उनइस गो फिलिम में से सबसे सफल फिल्म साबित भइल रहे दूल्हा गंगा पार के. एह फिल्म के गीत, “बोल बम के नारा बा, इहे एक सहारा बा” चाहे ” स्वागत में गारी सुनाई जा, चलs सखी मिलके, केकरा ईयाद नइखे.\nसुप्रसिद्ध संगीतकार ‘चित्रगुप्त’ जी के साथ भी लक्ष्मण जी के जोड़ी खूब जमल. गंगा किनारे मोरा गांव आ धरती मईया एही जोड़ी के कमाल के नाम ह. लक्ष्मण शाहाबादी के लिखल धरती मईया के गीत ‘जल्दी जल्दी चलू रे कहँरा’, केहू लुटेरा केहू चोर हो जाला’, ‘ जाने कइसन जादू कइलू, मन्तर दीहलू मार’, चाहे गंगा किनारे मोरा गांव के गीत, जइसे रोज आवेलू तू टेर सुन के, मेला में सइयां भुलाइल हमार, दे द पीरितिया उधार धरम होई, भीजे रे चुनरी भीजे रे चोली भीजे बदनवा ना आ चाहे जिआ द सइयां चाहे मुआ द, तहरे भरोसे बानी किरिया खिआ ल, ओह घरी गांव-गांव, गली-गली गूंजे. साहित्य आ सिनेमा के बीच संतुलन के नाम ह लक्ष्मण शाहाबादी. उनकर श्रृंगार गीत भी कमाल के होत रहे, “चांद जइसे चमके तोहार देहिया” चाहे अलका याग्निक के आवाज़ में,“ अइसे जन रूपवा निहार ए सजन हमरा लाज लागेला” में केतना सलीका से बात कहाइल बा.\nभैया दूज’ के गीत ‘कहंवा गइल लरिकइयां हो, तनी हमके बता द’ चाहे ‘एही फागुन में कई द बियाह बुढ़ऊ’ केतना लोकप्रिय भइल रहे. चाहे ‘दुलहा गंगा पार के’ के टाइटल गीत ‘काहे जिया दुखवलs, चल दिहलs मोहे बिसार के / अतना बता द ए दुलहा गंगा पार के’ आहा, आहा लइकिया गुनगुनाते रहs स.\n19 दिसम्बर 1991 के भोजपुरी संगीत के ई सितारा धरती छोड़ के आकाश में टिमटिमाये लगलें लेकिन उनका गीत-संगीत से आज भी रौशन बा भोजपुरी सिनेमा के संसार. ई अलग बात बा कि केहू उनका खातिर भा उनका नाम पर कुछ ना कइल, उनकर आपन कहाये वाला लोग भी. तब हमरा उनके लिखल गीत ईयाद आ गइल,\n“कहे के तs सभे केहू आपन, आपन कहाये वाला के बा….\n( लेखक मनोज भावुक भोजपुरी साहित्य और सिनेमा के मर्मज्ञ हैं और ये इनके निजी विचार हैं. )\nPrevious articleहनुमानगढ़: पानी चोरी का आरोप लगाकर किसान की जीप से कुचलकर हत्‍या\nNext articleREET परीक्षा में हुआ बड़ा बदलाव, शिक्षा मंत्री बोले अच्छे शिक्षकों के चयन के लिए ये जरूरी\nसांसद विवेक ठाकुर से हुई गफलत, खाद मंत्री का लेटर भेजा खाद्य मंत्री के दफ्तर, जानें पूरा माजरा\nबिहार विधान परिषद उपचुनाव: निर्विरोध MLC चुने गए शहनवाज हुसैन और मुकेश सहनी


सौम्या फिल्म्स के प्रोडक्शन नंबर –2के संगीत मुहूर्त – Anjoria\nसौम्या फिल्म्स के प्रोडक्शन नंबर –2के संगीत मुहूर्त\nसौम्या फिल्म्स प्रा. लि. के बैनर के तले बने जात भोजपुरी फिलिम “प्रोडक्शन नंबर – 2” के संगीतमय मुहूर्त पिछला दिने मुंबई के पंचम रिकार्डिंग स्टूडियो में बहुते धूमधाम से कइल गइल.\nनिर्माता आलम खान, कृष्णा यादव आ सह-निर्माता अनिल राय के एह फिलिम के निर्देशक हउवें सुशील कुमार उपाध्याय. मुहूर्त गीत के आवाज़ दिहली गरिमा आ संगीत से सजवले सुरेश आनन्द. गीत रहल संतोष पुरी आ आजाद सिंह के. रिकार्डिस्ट रहलन साहिल पंचम.\nसंजय राय के लिखल एह फिलिम के मुख्य कलाकार रहीहें खेसारी लाल यादव. अउरी कलाकारन के फाइनल नइखे भइल.\nमुहुर्त का मौका पर दिनेश लाल यादव निरहुआ, आलोक कुमार, आनंद डी गहतराज, हैरी फर्नाडीज, अपूर्वा बिष्ट, सुशील सिंह, प्रवेश लाल यादव, प्रकाश जयेस, धर्मेश मिश्रा, प्रिंस, साहिल खान वगैरह मौजूद रहलें.\nसंजय पांडे अउर सीमा सिंह बन गइल साधू सधुआइन\nप्रदर्शन खातिर तइयार विनय आनंद के ‘बिहारी रिक्शावाला’


गुंजन पंत के बधाई देत बा सभे – Anjoria\nसिनेमा भोजपुरी के चर्चित नायिका गुंजन पंत अब निर्माता बन गइल बाड़ी आ एहला उनुका के बहुते बढ़ाई दिहल जात बा. गुंजन पंत के बतौर निर्मात्री पहिलका फिलिम ‘मुन्नी बदनाम भइल सईंया तोहरे खातिर’ जल्दिए सेट पर जाए वाली बा. गुंजन पंत मौजूदा दौर के पहिलका अभिनेत्री हई जे फिलिम बनावे चलल बाड़ी. निर्माण में साथी बाड़े निर्माता चेतन राठौड़ आ बैनर ह प्रिशा आर्ट्स के. प्रस्तुतकर्ता हउवें जितेश दुबे. संजीव बोहरणी आ संदीप तिवारी के निर्देशन में बने वाली एह फिलिम ‘मुन्नी बदनाम भइल सईंया तोहरे खातिर’ के कथा-पटकथा आ संवाद सुरेन्द्र मिश्रा के लिखल बा, कला निर्देशक हउवे अंजनी तिवारी, आ लाईन प्रोड्यूसर निलाभ तिवारी.\nरानी चटर्जी, दीपक दुबे आ बृजेश त्रिपाठी एह फिलिम में मुख्य भूमिका में बावे लोग. गुंजन खुद एह फिलिम में काम नइखी करत काहे कि ऊ पूरा धेयान निर्माण पर दिहल चाहत बाड़ी.


सबसे धमाकेदार मशहूर भोजपुरी गाना - RVCJ Bhojpuri\nMovies & TV 3.3K Views\nभोजपुरी गाना के मतलबे होखेला कि बस उठऽ और नाचे लागऽ। जइसे-जईसे भोजपुरी सिनेमा जगत आगे बढता वईसे-वईसे भोजपुरी गाना भी लोगन के दिल में जगह बनावत जाता। वोही सब गाना में से कुछ अईसन भी गाना बा जेकरा बिना कौनो पार्टी अधूरा बा।\n1. लाॅलीपाप लागेलू\nजब भोजपुरी गाना के चर्चा होखे और लाॅलीपाप के बात ना उठे अईसन हो ना सकेला। “लाॅलीपाप लागेलूू” पवन सिंह कैरियर के सबसे हीट गाना ह। पवन सिंह के पहिला भोजपुरी एलबम भले 1997 में आईल रहे लेकिन इहे गाना के वजह से प्रचलित भइलन। ई गाना के कौगो भाषा में रीमेक बन गईल बा।\n2. राजा राजा करेजा में\nई गाना के पीछे जौन आवाज बा उ ह राधे श्याम रशिया के। आज भी ई गाना हर बैचलर्स पार्टी के फेवरेट गाना ह। जब भी राधे जी कौनो स्टेज पर जाएलन त इहे गाना के फरमाइश होला। इ गाना के गायक के भी ओतना प्रचलित ना भईले जेतना कि ई गाना।\n3. फुलौरी बीना चटनी\nई प्रसिद्ध गाना के सुन्दर पोपो और कंचन-बबला द्वारा 1983 में तैयार कईल गईल बा। ई गाना के बाद सुंदर जी के नाम देश-विदेश में नाम आग के जईसन फईल गईल। ई गाना के सलमान खान के मूवी दबंग-२ में भी डालल गईल बा।\n4. राते दिया बुता के\nई गाना पवन सिंह के मूवी “सत्या” के ह जेके आवाज दे ले बा लोग पवन सिंह और इंदू सोनाली। ई गाना के YouTube पर सबसे ज्यादा देखल गईल रहे। इ फिल्म में पवन सिंह और अक्षरा सिंह मुख्य भूमिका में रहे लोग।\n5. लचके कमरिया तोहर\nई गाना मूवी “मैं सेहरा बांध के आऊंगा” के ह। खेसारी लाल यादव और प्रियंका सिंह गईले बा लोग। खेसारी लाल के इ मूवी खातिर “दादा साहब फाल्के एकेडमी अवार्ड” से सम्मानित कईल गईल रहे।\nरउरा लोगन के पसंदीदा गाना कमेंट में बताई जा।\nakshara singh bhojpuri songs khesari lal lachke kamariya tohar lollipop lagelu ratiya diya buta ke\nअक्षरा सिंह चिंटू जी के साथ करे जा रहल बाड़ी ...\nये है वो Bhojpuri actors जिन्होंने हिन्दी सिनेमा जगत में ...\nलोगों को हंसाने के लिए आ रहे हैं ‘यमला पगला ...\nEntertainment, Movies & TV, Others, Technology\nदुनिया के कुछ अदभुत और शानदार थिएटर्स\nरणबीर हैं बालीवुड के रॉबर्ट डी नीरो।


भोजपुरी फिल्म इंडस्ट्री के नबाब शाहिद सम्स | CinemaBhojpuri.in\n- Tagged: शाहिद सम्स\t- 1 comment\tनबाबन के नबाब हउवें शाहिद सम्स जे अपना कड़ा मेहनत आ लगन से आपन अलगे पहचान बना लिहले बाड़न. बिहार के गोपालगंज जिला के गवंदरी गाँव के रहे वाला शाहिद सम्स के शुरूआती पढ़ाई दिल्ली में कइला का बाद मुज्जफरपुर से डॉक्टरी क पढ़ाई कइळन. नाटक में रूची रहला का चलते थियेटर से जुड़के दर्जन भर से बेसी नाटकन में काम कइलन. गायन में रूचि रहला का चलते टी.सीरीज अउर वेभ कंपनी के सैकड़ों एलबमन में गा चुकल शाहिद सम्स के पहिलका फिल्म रहल ‘‘गंगा किनारे प्यार पुकारे’’ जवना के नायिका रहली गायिका देवी. दुसरकी फिल्म ‘‘पिया के घर प्यारा लगे’’, तिसरकी खेसारीलाल यादव संगे ‘हवा में उड़ता जाए लाल दुपट्टा मल मल का’, चउथका फिल्म रहल हिन्दी में ‘‘फेकबुक का मर्डर मिस्ट्री’’ आ अब पँचवा फिल्म गीतकार-निर्माता विनय बिहारी के “प्यार मुहब्बत जिंदाबाद” हवे.\nबचपन से नबाबन का बीच रहल शाहिद के भोजपुरी फिल्म जगत में ढेर लोग नबाबे कहि के बोलावेला. शाहिद के आदर्श हउवे विनय बिहारी आ गुरू मानेलें दीप मुहम्मदाबादी के. (संजय भूषण पटियाला के रपट)\nमिलत जुलत‘रखेला शान भोजपुरिया जवान’ खातिर सीमा सिंह के डाँस तड़का (1)निरहुआ-पाखी के जोड़ी फेर मिली ‘गंगादेवी’ में (1)विराज भट्ट-सुप्रेरणा सिंह के रोमांस ‘जानवर’ में (1)रजनीश झांजी के खतरनाक कारनामा ‘दिल ले गईल ओढनिया वाली’ में (1)फिल्म फेयर का बाद अब स्टारोडस्ट में मनोज तिवारी (1)To the official site of Related Posts via Taxonomies.\tOne thought on “भोजपुरी फिल्म इंडस्ट्री के नबाब शाहिद सम्स”\tshahid shams December 14, 2012 at 1:37 pm\thi


बतकुच्चन  – ८६ – Anjoria\nबेमौसम बरसात भा हँसुआ का बिआह में खुरपी के गीत. दिवाली का मौका पर फुलझरी पटाखा का जगहा कादो पानी क खेल होखत बा, जेकरे देखीं उहे केहू ना केहू पर अछरंग लगावे में लागल बा. अछरंग लांछन के कहल जाला, केहू पर दोस लगवला के अछरंग लगावल कहल जाला. एह में रंग के मतलब त एकदम साफ बा बाकिर अछ का ह? ओछ के बिगड़ल रूप ह अछ. ओछ माने घटिया, कमतर, छोटहन आ जब अछ जान गइनी त अछरंग के मतलब अपने साफ हो जाई. हालांकि बदरंग के बदो के मतलब कुछ कुछ अइसने होला. बद माने खराब, नामे नाम कि बदनामे नाम. बदनामीओ से नाम होला एह बात के नेतवन आ अभिनेतवन से अधिका केहू ना जाने. ओह लोग के चरचा में रहे के होला आ चरचा में रहे ला जरूरी नइखे कि हमेशा बढ़िया चरचा होखो. खराबो चरचा से मैदान में बनल रहे के मौका बनल रहेला आ आजु ना त काल्हु सामने वाला के पटके के मौका मिले के गुंजाइश होला. एहसे आजकाल्हु अछरंग के आनन्द नेतवा सब जम के उठावत बाड़े. आ एहमें जान लिहल जरूरी बा कि बदरंग आ अछरग मे फरक होला. बदरंग छोड़ावल जा सकेला अछरंग ना. आ रंग के बात करीं त सतरंग आ नौरंग के चरचा उठिए जाई. हो सकेला कि रउरो गाँव जवार में कवनो ना कवनो नवरंगा बाड़ी होखो. नवरंग नयका रंग से ना नौ रंग से बनेला. जवना बगइचा में नौ रंग के पेड़ फल होखत होखे ओकरा के नौरंगा बाड़ी कहल जाला. आ सतरंगी इन्द्रधनुष होला. सात रंग से बनल सतरंगी. हालांकि एकरंगा लाल कपड़ा के कहल जाला कवनो एक रंग के ना. हालांकि एक रंग के बहुते कुछ होला, उजर, करिया, हरियर, पियर बाकि एकरंगा माने लाल. दोसर कुछ ना.\nहँ त बात होत रहुवे अछरंग के. आ ओह पर आइल रहे ओछ. ओछ माने खराब होखल जरूरी नइखे. ओछ पद माने नीचे के पद. ओछ कद माने छोट कद. बाकिर जरूरी नइखे कि ओछ से ओछ ना होखे. एक से एक ओछो से ओछ आदमी भेंटात रहेलें. कहल मुश्किल होला कि केकरा के ओछ मानल जाव. आजु देस समाज के हालात कुछ कुछ अइसने हो गइल बा. एक से एक ओछ नेतवन में हाराबाजी लागल बा कि के कतना ओछ बा. सभे जतावे बतावे में लागल बा कि देखऽ फलनवाँ हमरो से ओछ निकललें आ तू हमरे के ओछ कहत रहुवऽ.\nसमय समय पर बड़का नेतवन के बयानो एक से एक ओछ निकल आवेला. छोटका नेता के बयान ओछ निकले के अनेसा कम होला बड़कन के बेसी. काहें कि बड़का नेतवन के बयान भा भाषण दोसर केहू लिखेला आ सामने वाला त बस ओकरा के पढ़ के सुना देला. अइसने एगो बयान पिछला दिने सुने के मिलल रहे कि पइसा फेंड़ पर ना फरे. बहुते चरचा भइल रहे ओह बयान के. लोग तंज कसे कि हँ पइसा फेंड़ पर ना फरे ऊ त स्पेक्ट्रम का तरंग पर, कोयला के खदान में, राशन का दोकान में फरत रहेला. बाकिर ठीक से देखीं त पइसा फेंड़ो पर फरेला. नवरात में फल के खरीदारी करत ई बात साफ हो गइल कि ई फल ना ह सोझ पइसा ह जवन केहू का फेंड़ पर फरल होखी. नवरात भुला गइल होखीं त छठ परब आवते बा. देख लेब. अब ई मत पूछीं कि फल के दाम खातिर परबे तेवहार के मौका काहें? त भाई जी महँगी के हाल अइसने हो गइल बा कि फल या त बेमारी में खाए के बा ना त परब तेवहार का मजबूरी में. आ जान जाईं कि पइसा फेंड़ पर फरे भा मत फरे, बुड़बक फेंड़ पर ना फरऽ सँ ऊ त कवनो ना कवनो गोल के, पार्टी के अध्यक्ष पद पर भा महासचिव पद पर बइठल मिल जाले सं.


दिल्ली के एगो अदालत साल 2008 में भइल वोट खातिर नोट मामिला में समाजवादी पार्टी सांसद रेवती रमन सिंह के दिहल पुलिस के क्लीन चीट खारिज कर दिहलसि आ उनुका के तीन नवम्बर के अदालत में पेश होखे खातिर सम्मन जारी कर दिहलसि.\nमायावती सरकार के ‘मूर्ति माफिया’ आ ‘मुल्जिमन के सरकार’ बतावत भाजपा के राष्ट्रीय उपाध्यक्ष मुख्तार अब्बास नकवी मंगल का दिने कहलन कि पार्टी जल्दिये उत्तर प्रदेश के बसपा सरकार का कारनामा पर ब्लैक पेपर जारी करी.\nफरुखाबाद जिला में पटाखा से भरल एगो घर में विस्फोट से घर ढह गइल आ पांच लोग के मौत हो गइल. चार जने घवाहिलो भइल बाड़न,\nप्रदेश में प्राथमिक शिक्षक बहाली में अधिकतम उमिर बढ़ा के चालीस साल कर दिहल गइल बा. कम से कम उमिर अठारह साल रही. बीटीसी डिग्री वाला एह बहाली में आवेदन कर सकेले.\nप्रदेश में चिकित्सकन के कमी देखत आयुष चिकित्सकन के सेवा से हटावे के माँग करे वाली याचिका के उच्चतम न्यायालय मंगल का दिने खारिज कर दिहलसि.\nएह साल का आखिर ले प्रदेश में पाँच सौ दू गो नया गैस एजेंसी खोलल जाई जवना में से तीन सौ सतहत्तर गो ग्रामीण इलाका में खुली.\nप्रदेश सरकार अपना कर्मचारियन के तीस दिन के वेतन का बरोबर बोनस देबे के घोषणा कइले बिया जवना के भुगतान दिवाली के पहिले कर दिहल जाई. एह एलान से राज्य सरकार पर पाँच सौ छह करोड़ रुपिया के बोझा पड़ी.\nलोकायुक्त के जाँच का बाद प्रदेश के संस्कृति मंत्री सुभाष पाण्डेय के आरोपमुक्त कर दिहल गइल बा. जौनपुर के मछली शहर सीट से विधायक सुभाष पाण्डेय पर आरोप रहुवे कि ऊ काली मंदिर के जमीन हथिया लिहले बाड़े.


अप्रैल में खिंचाई "लक्ष्मण रेखा" – Anjoria\nनिर्माता अशोक गुप्ता आ आशा गुप्ता के बनावल भोजपुरी फिलिम “लक्ष्मण रेखा” में भारतीय संस्कृति आ भोजपुरिया संस्कार के बढ़िया से देखावत एगो पारिवारिक आ स्वस्थ मनोरंजन दिहल गइल बा. एह फिलिम के अप्रेल महीना में देखावे के योजना बा.\nआशा प्रोडक्शन्स के बैनर में बनल एह फिलिम के निर्देशक मनोज गिरी, पटकथा लेखक धर्मेन्द्र नाथ ओझा, गीतकार डा॰ सागर, संगीतकार सतीश अजय, कार्यकारी निर्माता ऋषभ गुप्ता, सिनेमैटोग्राफर यश कुमार भगत, कला निर्देशक राजेश उर्फ़ पप्पू श्रीवास्तव, मार-धाड़ निर्देशक दिलीप यादव, नृत्य निर्देशक इशाक खान आ ज्ञान सिंह, संकलनकर्ता ललित तिवारी आ मिक्सिंग मैन संजय राजीव हउवें.\nमुख्य कलाकार बाड़ें विनय आनंद, गुंजन पन्त, अर्चना सिंह, विनोद आनंद, अक्षत राज, माया यादव, प्रिया पाण्डेय, सुनीता सिंह, बंधू खन्ना, पंकज कुमार, राजेश तोमर, अउर एहसान खान वगैरह.


लक्ष्मन चतुर्वेदी के साँच होखत सपना – Anjoria\nलक्ष्मन चतुर्वेदी के साँच होखत सपना\nहर इंसान के सपना होला अपना के टी.वी पर भा सिनेमा का परदा पर देखो आ खासतौर से तब जब ऊ कवनो फिलिम भा सीरियल देखत होखे.\nअइसने सपना देखत बलिया से आइल लक्ष्मन चतुर्वेदी एगो निर्माता होला का संगही एगो कुशल अभिनेतो हउवन. ऊ अनेके सीरियल मे काम कर चुकल बाड़ें जवनन के नाम कबो सबका ज़ुबान पर रहत रहे. जइसे कि “राजा और रॅंचो”, “अजनबी”, “कमांडर”, “मार्शल”, “शिव महापुराण”, “तहकीकात”, “युग”, “आख़िर कौन”, “माँ”, “विष्णु पुराण”, “महाराणा प्रताप”, “चाणक्या”, “आ अब लौट चले”, “सफ़र अपना अपना” वगैरह. समय का साथ एगो टेलीफिल्म “पोस्टर” आ “अरिस्टोकेट विस्की” के वीडियो प्रचारो कइलन. भोजपुरी से प्यार रहला का चलते कुछ भोजपुरीओ फिलिम में मुख्य नायक रहलन जइसे कि “बिरहिन जन्म जन्म के”, “डोली आईल तोहार अंगना”, “सईया भये थानेदार”, “गोरिया कहा तोरे गाव रे” खास बाड़ी सँ. हाल ही में लक्ष्मन चतुर्वेदी एगो बॉलीवुड फिल्म “अक्कड़ बक्कड़ बॉम्बे बो” मे अहम किरदार कइले रहलें जवना के बहुत सराहल गइल रहे.\nलक्ष्मन चतुर्वेदी के कहना बा कि अभिनय इनका खून मे बा आ ई अइसन फिलिम बनावल चहीहें जवना के पूरा परिवार देख सको.\nदिनेश लाल यादव के अगिला फिलिम ‘कसम वर्दी के’\nदरिंदगी के हद, जवना के देख देखहु वाला काँप जासु


Dilip panjiyar's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Dilip panjiyar's Likes Dilip panjiyar's Page\nशशि कुमार सिंह (SHASHI) leftacomment for Dilip panjiyar"प्रणाम आ जय भोजपुरी\n"Oct 8, 2012शशि कुमार सिंह (SHASHI) leftacomment for Dilip panjiyar"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 8, 2011Rajeev Mishra "राजीव भोजपुरिया" leftacomment for Dilip panjiyar"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 8, 2011Dilip panjiyar is nowamember of JaiBhojpuri.comJan 21, 2011 Welcome Them! RSS\nAt 11:44pm on October 8, 2012, शशि कुमार सिंह (SHASHI) said… प्रणाम आ जय भोजपुरी\nAt 11:02am on October 8, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 10:59am on October 8, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! No comments yet!


एक दिन बिक जायेगा माटी के मोल खातिर राजकपूर एक हजार रुपिया दिहले रहले – टटका खबर\nएक दिन बिक जायेगा माटी के मोल खातिर राजकपूर एक हजार रुपिया दिहले रहले\nमजरुह सुल्तानपुरी के जनमदिन 01 अक्तूबर पर खास\nमहान शायर आ गीतकार मजरूह सुल्तानपुरी के उनकर लिखल गीत “एक दिन बिक जायेगा माटी के मोल” खातिर शोमैन राजकपूर एक हजार रुपिया दिहले रहले.\nपचास के दशक में अपना वामपंथी रुझान का चलते मजरूह के जेल जाए पड़ल रहे आ दू साल जेल में रहला का चलते उनकर माली हालत खराब हो गइल रहे. राजकपूर उनकर सहायता कइल चहले बाकिर मजरुह सहायता ना लिहले.\nतब राजकपूर उनका से एगो गीत लिखे के कहले आ मजरूह सुल्तान पुरी “एक दिन बिक जायेगा माटी के मोल” लिख के दिहले जवना खातिर राजकपूर एक हजार रुपिया दिहलन आ साल 1975 मे अपना फिलिम “धरम करम” में एह गीत के इस्तेमाल कइलन.\nउत्तरप्रदेश के सुल्तानपुर शहर मे एक अक्तूबर 1919 के जनमल इसरार हसन खाँ उर्फ मजरुह सुल्तानपुरी के पिता सिराजुल हक खाँ सब इस्पेक्टर रहलन आ ऊ मजरूह के खूब पढ़ावल चाहत रहले. मजरूह लखनऊ के तकमील उल तीब कॉलेज से यूनानी पद्धति के मेडिकल परीक्षा पास क के हकीमी करे लगलन.\nबचपने से शेरो शायरी के शौकीन मजरूह सुल्तानपुरी अक्सर मुशायरो मे हिस्सा लेत रहले आ उनुका बहुते नाम आ शोहरत मिले लागल रहे. एहपर उ आपन हकीमी छोड शेरो.शायरीए पर पूरा समय देबे लगलन.\nएही दौरान उनकर भेंट मशहूर शायर जिगर मुरादाबादी से भइल आ उनुके सलाह पर मजरूह सुल्तानपुरी हिंदी फिलिमन ला गीत लिखे खातिर राजी हो गइले. साल 1946 मे रिलीज “शाहजहां” खातिर मजरूह सुल्तानपुरी नौशाद के संगीत निर्देशन मे आपन पहिला गीत लिखले. नौशाद उनुका के एगो धुन सुना के ओही धुन पर गीत लिखे के कहलन आ मजरूह लिखले “जब उनके गेसू बिखराये. बादल आये झूम के”.\nमजरूह सुल्तानपुरी के महत्वपूर्ण योगदान खातिर साल 1993 मे उनका के फिलिमी दुनिया के सबले बड़हन सम्मान दादा साहब फाल्के पुरस्कार से नवाजल गइल. मजरूह सुल्तानपुरी पहिला गीतकार रहलन जिनका ई पुरस्कार मिलल.\nसाल 1964 मे रिलीज फिलिम “दोस्ती” खातिर लिखल गीत “चाहूंगा मै तुझे सांझ सवेरे” खातिर मजरुह के सर्वश्रेष्ठ गीतकार के फिल्म फेयर पुरस्कार मिलल रहे.\nमजरूह सुल्तानपुरी चालीस साल से अधिका के अपना सिनेमा कैरियर मे लगभग 300 फिलिमन ला लगभग 4000 गीत रचले. अपना गीतन से सुनेवालन के भावविभोर करे वाला ई महान शायर 24 मई 2000 के एह दुनिया क अलविदा कह गइल.\nमजरूह सुल्तान पुरी के गीतन के लमहर फेहरिस्त मे “तू कहे अगर जीवन भर मै गीत सुनाता जाऊ”, “बाबूजी धीरे चलना”, “जाने कहां मेरा जिगर गया जी”, “माना जनाब ने पुकारा नही”, “छोड दो आंचल जमाना क्या कहेगा”, “है अपना दिल तो आवारा”, “जलते है जिसके लिये तेरी आंखो के दिये”, “सुनो मेरे बंधु रे सुनो मेरे मितवा”, “बार बार देखो हजार बार देखो”, “ख्वाब हो तुम या कोई हकीकत”, “इन्ही लोगो ने ले लिना दुप्पटा मेरा.पिया”, “तू अब तो आजा”, “मीत ना मिला रे मन का”, “हमे तुमसे प्यार कितना ये हम नही जानते”, “पापा कहते है बड़ा नाम करेगा” वगैरह गीत शामिल बाड़ी सँ.\n(वार्ता का सौजन्य से)\nTags: मजरुह सुल्तानपुरी\n«« बलिया में आजु लोक रस बही\nछपरा जिला में ईंटा से कूँच के एगो किसान के हत्या »»


खबर एक नजर में (9 जुलाई 2011) – टटका खबर\nयूपी बोर्ड के परीक्षा प्रणाली में फेरबदल\nएह साल से यूपी बोर्ड के हाई स्कूल आ इण्टरमीडिएट परीक्षा प्रणाली में बड़हन फेर बदल कर दिहल गइल बा. अब हाई स्कूल में कक्षा नौ आ दस में लिखित परीक्षा सत्तर अंक के आ प्रायोगिक परीक्षा आ आन्तरिक मूल्यांकन खातिर तीस अंक तय कइल गइल बा. इन्टरमीडिएट में एक समान राष्ट्रीय पाठ्यक्रम लागू कर दिहला का चलते चार विषय के पाठ्यक्रम बदल जाई. ई विषय बाड़ी सँ गणित, रसायन शास्त्र, भौतिक शास्त्र, आ जीव विज्ञान. हाई स्कूल के परीक्षा साल २०१२ से आ इण्टरमीडिएट के परीक्षा साल २०१४ से एह नयका प्रणाली का आधार पर लिहल जाई.\nचन्द्रशेखर के पूण्यतिथि मनावल गइल\nदेश के पूर्व प्रधानमंत्री आ बलिया से सांसद रहल चन्द्रशेखर के चउथका पुण्यतिथि पूरा श्रद्धा आ सम्मान का साथ काल कई जगहा खास कर के बलिया जौनपुर भदोही वगैरह में मनावल गइल. बलिया में कई जगह कार्यक्रम आ विचार गोष्ठी के आयोजन भइल. बलिया के चन्द्रशेखर उद्यान, पहिले के कंपनीबाग, में सर्व धर्म प्रार्थना सभा भइल. दिल्ली का राजघाट पर चन्द्रशेखर का समाधि पर सांसद नीरज शेखर अपना पूरा परिवार का साथे श्रद्धांजलि देबे चहुँपलन. बलिया महिला अस्पताल में मरीजन के फल बाँटल गइल.\nबीएएड प्रवेश परीक्षा के रिजल्ट त आ गइल बाकिर फीस…\nयूपी के बीएड संयु्क्त प्रवेश परीक्षा के रिजल्ट प्रकाशित हो गइल बा, काउंसिलिंग के तारीख आ केन्द्र के एलान हो चुकल बा बाकिर ई जानकारी अबहियो केहू का लगे नइखे कि फीस कतना देबे के पड़ी खास कर के ओह लोग के जेकरा निजी कॉलेज में प्रवेश लेबे के पड़ी. पिछला साल निजी कॉलेजन में तीस हजार से लेके पचास हजार रुपिया तक फीस लागल रहे. अबकि कतना होखी ई तय करे के काम पिछला छह महीना से हो रहल बा आ जानकारी नदारद बा.\nबिहार में संगीत आ कृषि के पचास हजार शिक्षकन के बहाली होखी\nबिहार में पचीस हजार स्कूलन में खेतीबारी के पढ़ाई आ संगीत, हस्तकला, आर्ट एंड क्राफ्ट वगैरह के पढ़ाई शुरु कइल जाई. एह खातिर बिहार में एह विषयन में कुल मिला के पचास हजार शिक्षकन के बहाली कइल जाई.\nगेट्स फाउण्डेशन का तरफ से टेलीमेडिसिन सेन्टर खुली\nबिहार राज्य में डायरिया, निमोनिया, कालाजार, आ टीबी के रोकथाम खातिर पचीस जिलन में बारह सौ पचास गो टेली मेडिसिन सेंटर खोलल जाई जहवाँ देश विदेश के नामी डाक्टर एह बीमारियन के अध्ययन करीहे आ मरीजन के इलाज करीहे. गेट्स फाउण्डेशन के एह योजना खातिर बारह हजार स्वास्थ्य कार्यकर्ता के बहाल आ प्रशिक्षित कइल जाई. पहिला बेर बिहार में अतना बड़हन पैमाना पर विदेशी संस्थान शोध करे आ रहल बाड़े.\nदू हजार इंजीनियर आ गैर तकनीकि कर्मचारियन के बहाली\nबिहार राज्य में योजना आ विकास विभाग दू हजार इंजीनियरन आ गैर तकनीकि कर्मचारियन के बहाली करे जा रहल बा. एकर प्रक्रिया जल्दिये शुरु होखे के उमेद बा.\nसिपाही बहाली के हरी झंडी\nयूपी में एकतालीस हजार सिपाहियन के बहाली कइल जाई. बहाली पहिले का तरह जिला मुख्यालयन पर होई. अगिला महीना से भरती के काम शुरु कर दिहल जाई.विज्ञापन अगस्त के पहिला हफ्ता में निकली आ अक्टूबर तक बहाली के काम पूरा कर के अक्टूबर से रंगरूटन के ट्रेनिंग के काम शुरु करा देबे के योजना बा. अबही पहिले से बहाल ३५ हजार सिपाहियन के ट्रेनिंग दिहल जा रहल बा. साढ़े तीन हजार दरोगो के बहाली होखे वाला बा.\nरणबीर सेना मुखिया रिहा\nबिहार के नक्सल विरोधी रणबीर सेना के मुखिया बरमेश्वर मुखिया के काल्हु नौ साल बाद जमानत पर रिहा कइल गइल त उनुका स्वागत में आरा जेल का गेट पर सैकड़ो समर्थक स्वागत में मौजूद रहले. बरमेश्वर मुखिया पर नरसंहार आ हत्या के कई गो आरोप लगावल गइल बा.\nआजु एगो नया देश बने जा रहल बा\nसाउथ सूडान नाम के एगो नया देश के जनम काल्हु अधरतिया के भइल. एकर औपचारिक घोषणा आजु सूडान के राष्ट्रपति उम,र अल बसीर करीहें. एह कार्यक्रम में भारत का तरफ से उपराष्ट्रपति मोहम्मद हामिद अंसारी शामिल होखीहे. कार्यक्रम दक्षिण सूडान के राजधानी जूबा में संपन्न होखी. दसियन साल से आजाद होखे के लड़ाई में करीब पन्द्रह लाख लोग शहीद भइल बा. एह नयका देश के मिला के अब संयुक्त राष्ट्र मे १९३ गो देश हो गइल.\nकपिल सिब्बल छनछना गइल बाड़न\nसुप्रीम कोर्ट में दायर एगो जनहित याचिका में कपिल सिब्बल पर आरोप लगावल गइल बा कि ऊ अनिल अंबानी के दूर संचार कंपनी एडीएजी के फायदा चहुँपावे खातिर देश के ६४५ करोड़ रुपिया के नुकसान करा दिहले.एह आरोप का बाद छनछनाइल कपिल सिब्बल कहत बाड़न कि ई सब उनकर छवि खराब करे खातिर कइल जा रहल बा. कहलन कि जनहित याचिका के दुरुपयोग ना होखे के चाहीं.\nनया सिक्का जारी भइल\nकाल्हु वित्त मंत्री पचास पैसा, एक रुपिया, दू रुपिया, पाँच रुपिया आ दस रुपिया के नया सिक्का जारी कइलन. एह सिक्कन पर रुपिया के नयका संकेत चिह्न बनल बा आ एह चिह्न का साथ निकले वाला ई पहिला सिक्का होखीहें सँ एह से सिक्का संग्रहण करे वालन खातिर ई सिक्का खास रहीहे सँ. एह सिक्कन के आकार आ वजन पहिले से कम बा आ एकनी के नकली सिक्का बनावल मुश्किल होई.\nटेस्ट मैच में भारत के स्थिति मजबूत\nकाल्हु खेल खतम होखे तक भारत छह विकेट का नुकसान पर ३०८ रन बना लिहले रहल आ वेस्ट इंडीज पर अब ओकर १०४ रन के बढ़त बन गइल बा. चउथा दिने वेस्ट इंडीज के दुसरका पारी के शुरुआत करा के भारत के कोशिश रही कि ओकरा के हरा दिहल जाव काहे कि भारत का हाथ में अबहियो चौदह गो विकेट बा.


भउजी हो – Page3– Anjoria\nभउजी हो (Page 3)\nभउजी हो ! का बबुआ ? सुनलू ह ? हँ, सुने में त आवत बा. का ? बड़ा अगमजानी बने लागल बाड़ू. हम का कहल चाहत बानी ? ए बबुआ, रउरा के हम तहिया से देखत बानी जब रउरा बिना जँघियो पहिरले कूदत रहीं. रउरा मन के बात हम नापूरा पढ़ीं…\nभउजी हो ! का बबुआ ? ई का सुनत बानी ? हमरा डॉगी राजा के भौं भौं. अउर का. ई कहिया से पोस लिहलू ? ए बबुआ, सुनले नइखीं कि देखा देखी पुन्न, देखा देखी पाप. मतलब का ? मतलब कि बड़का लोगन का घर में एगो डॉगी राजा हमेशापूरा पढ़ीं…\nभउजी हो ! का बबुआ ? सुनत बानी कि मनमोहन सिंह आ गिलानी में एगो बात एके लेखा बा. का बबुआ ? गिलानी के अपना देश में रहे वाला ओसामा का बारे में पता ना रहे आ मनमोहन के अपना मंत्री ए॰राजा का बारे में. ई झूठ बा बबुआ. काहेपूरा पढ़ीं…\nभउजी हो ! का बबुआ ? सुनलू ह? हँ. तब ? तब का ? अतना बखेड़ा नकली कप खातिर भइल ? ना. जवने कप मिलल उहे असली ह. कइसे ? लड़िकी कवनो देखावल गइल होखो. जेकरा माँग में सेनूर डलनी आ विदा करवनी उहे असली हो गइल. मान लिहनी भउजी.\nका बबुआ ? फगुआ आ गइल का ? लउकल त ना हऽ केनियो. बाकिर सुने में आवत बा कि आ गइल बा. ओकरे के खोजे निकलल बानी. चलीं, एही बहाने भउजी त याद आ गइली. ना त अब त जमाना बा अपने मरद मेहरारू में भूलाइल रहे के. बाप महतारी,पूरा पढ़ीं…\nभउजी हो ! का बबुआ ? हैप्पी वैलेंटाइन डे ! शेम टू यू बबुआ. अरे भउजी तू सेम का बदला शेम काहे कहताड़ू ? काहे ना कहीं ? याद बा पिछला बेर कब आइल रहीं. वसन्त पंचमीओ का दिने भउजी याद ना अइली बाकिर वैलेंटाइन दिने आ गइली. जमाना बदलतपूरा पढ़ीं…\nभउजी हो….. का बबुआ ? लालू आ मुलायम के शिकायत बा कि सरकार ओह लोग के तनखाह कमे काहे बढ़वलसि ह ? ओह लोग के कतनो तनखाह दे दिहल जाई कमे रही. आखिर मास्टरी करत करोड़पति देश के कई जने भइल बाड़न ? जे चपरासीओ लायक ना रहल से आजुपूरा पढ़ीं…\nभउजी हो ! का बबुआ ? प्रधानमंत्री जी काश्मीर के बेसी स्वायत्ता देबे के बाति कहले बाड़न. ओहसे का हो जाई ? ओहिजा के लोग खुश हो जाई. एहसे त बढ़िया रहित कि ऊ भारत के काश्मीर से आजाद करा देवे के बाति कहले रहतन. कुछ गलती नइखे होत तोहरापूरा पढ़ीं…\nभउजी हो! का बबुआ? सुनलू हऽ? बहिर थोड़े हईं. कवना बात का बारे में पूछत बानी? सुने में आवत बा कि देश में शौचालय से बेसी मोबाइल हो गइल बा. त एहमें अचरज का बा? एगो शौचालय से कई लोग के काम चल जाला, जबकि एक एक आदमी के दूपूरा पढ़ीं…\nभउजी हो! का बबुआ? कइसे कइसे? कहवाँ रहतानी आजुकाल्हु कि देखलो दुलम भइल बा? जानत रहली हँ कि आजु २१ गो तोप के सलामी मिलला बिना ना रही. जानते बाड़ू हमार काम धाम. कबो कबो खाइलो पियल दुलम हो जाले. खैर तू बताव? चिदम्बरम के इस्तीफा पर का राय बा?पूरा पढ़ीं…


प्रीति जैन के ‘बेदर्दी बालमा’ | Anjoria's Weblog\nप्रीति जैन के ‘बेदर्दी बालमा’\nसन्त बहादुर फिल्म्स के बैनर तले बनल भोजपुरी फिल्म ‘बेदर्दी बालमा’ के जरिये मधुर भंडारकर प्रकरण से चर्चा में आइल प्रीति जैन भोजपुरी सिनेमा में डेग धरत बाड़ी. फिल्म में उनुकर नायक बाड़ें दिनेश लाल यादव ‘निरहुआ’. निर्माता हउवें सन्त बहादुर, सह-निर्माता रणविजय सिंह आ निर्देशक रतन सिन्हा.\nएह फिल्म के कहानी कालेशर कस्बे के जमीनदार ठाकुर हर्षवर्धन से शुरु होखत बा. उनकर दू गो बेटा दिनेश (दिनेश लाल यादव ‘निरहुआ’) आ विजय (दिपेन्द्र विक्रम) बाड़ें. हर्षवर्धन अपना बड़का बेटा दिनेश से दुखी रहेलें काहे कि ऊ आपन जिम्मेदारी के अनदेखी करत गावे बजावे में लागल रहेला. गांवे के देव प्रताप अपना फैक्ट्री खातिर जमीन ला हर्षवर्धन का पीछे पड़ल बा बाकिर हर्षवर्धन कवनो दाम पर ज़मीन बेचे के तइयार नइखन. ओने विजय अपना कॉलेज के दोस्त काजल (रूही) के प्यार में पागल बा आ देव प्रताप के छोट भाई विक्रम (राज मल्होत्रा) दिनेश की प्रेमिका बिरन (प्रीति जैन) पर नजर गड़वले बा. एह चलते विक्रम आ दिनेश में मारपीट होखत बा आ दिनेश के जान चल जात बा. मौका पर विजय जब पहुंचत बा त अपना भाई के हत्या देख परेशान हो जाता बाकिर कुछ कर नइखे पावत. एने काजल विजय के बेवफाई से परेशान बाड़ी. जब ऊ गाँवे आवत बाड़ी त सच्चाई पता चलता. अंत में विजय अपना भाई के हत्या के बदला लेता.\nफिल्म के संगीतकार संजय शर्मा आ गीतकार गणेश पाण्डे हउवें. फिल्म में आठ गो गीत बा जवन उदित नारायण, दिनेश लाल यादव, रेखा राव, कल्पना, पूर्णिमा, इंदू सोनाली आ विनोद राठौर गवले बाड़ें. कलाकारन में दिनेश लाल यादव ‘निरहुआ’, प्रीति जैन, दीपेन्द्र विक्रम, रूही चक्रवर्ती, राज मल्होत्रा, पियूष कान्त, प्रीची, विराट, तेज नारायन शुक्ला के मुख्य भूमिका बा. कोरियोग्राफर निहाल सिंह, फाइट मास्टर बूटा सिंह आ कैमरामैन अशोक चक्रवर्ती हउवें.\nThis entry was posted in कलाकार, फिल्म and tagged प्रीति जैन, बेदर्दी बालमा by Anjoria. Bookmark the permalink.


अस्पताल – टटका खबर\nप्रदेश के मुख्यमंत्री अखिलेश यादव मंगल का दिने गोरखपुर के बाबा राघवदास मेडिकल कॉलेज में चिकित्सकन आ बुद्धिजीवियन के संबोधित करत कहले कि अगर केन्द्र सरकार राजी हो जाव त अखिल भारतीय आयुर्विज्ञान संस्थान के स्तर के अस्पताल गोरखपुर मे खोले खातिर प्रदेश सरकार जमीन उपलब्ध करा दी. अखिलेश यादव कहलन कि केन्द्र सरकार उत्तर\nमंगल का दिने किर्तूपुर के एगो बहुते बीमार सात महीना के लड़िका के सूई के लगावे वाला रिक्शाचालक पर प्रशासन मुकदमा दर्ज करवले बा. ओकरा पर झोला छाप डाक्टरन का खिलाफ लागे वाला धारा लगावल गइल बा. लोग के अचरज एह बात पर बा कि कइसे डाक्टर, नर्स, फार्मासिस्ट का मौजूदगी में एगो बाहरी आदमी\nकाल्हु बियफे का दिनहु बलिया जिला अस्पताल के डाक्टर हड़ताल पर रहलें. काल्हु जनपद के अउरियो स्वास्थ्य केन्द्र के चिकित्सक हड़ताल पर चल गइले जवना से बलिया में मरीजन के दुर्दशा हो गइल बा. बलिया जिला अस्पताल के बत्तीस गो डाक्टर आपन सामूहिक इस्तीफा जिलाधिकारी के दिहले बाड़न त दोसरा तरफ विद्यार्थियन के कहना बा\nबलिया जिला अस्पताल में दू घंटा चलल काम बंदी\nपिछला हफ्ता कुछ छात्रन का बेवहार से पीड़ित बलिया जिला अस्पताल के डाक्टर सोमार का दिने दू घंटा ले काम ठप रखलें आ कहलें कि अगर दोषी विद्यार्थियन के गिरफ्तारी नइखे होत त मंगल से पूरा अस्पताल के ओपीडी बंद कर दिहल जाई. डाक्टर लोग अब शहर कोतवाल अजय राय के तबादला के माँगो जोड़


भोजपुरी प्रेम कहानी – Anjoria\nभोजपुरी प्रेम कहानी\n– गिरिजाशंकर राय ‘गिरिजेश’ पाकिस्तान के मारि के हमार सिपाही ओकर छक्का छोड़ा दिहलन सऽ. चीन क कुल्हि चल्हाँकी भुला गइल. मिठाई खाइब… हो… हो. ईहे हई नगरी, जहाँ बाड़ी बनरी, लइकन क धइ-धइ खींचेली टँगरी. एगो बीड़ी बाबू साहेब, ना सिगरेट पियला से करेजा जरेला. हो… हो बेईमान…. हमरापूरा पढ़ीं…


रंगदार सिपाहियन का खिलाफ रसड़ा कोतवाली के घेर लीहल लोग – टटका खबर\nरंगदार सिपाहियन का खिलाफ रसड़ा कोतवाली के घेर लीहल लोग\nरसड़ा के तीन गो बदनाम आ रंगदार सिपाही छठ के रात मोटरसाइकिल से जात एगो नवही के पकड़ लिहलें आ धौंस में लेबे खातिर गरियावे लगलन. नवही विरोध कइलसि त तीनो सिपाही ओकरा के पीटे लगलन आ पिटाई का बाद हवालात में डाल दिहलन. लोग के मालूम भइल त लोग कोतवाली घेर लीहल. एह बात के जानकारी मिलते अउरी सिपाहियन आ पीएसी के भेजल गइल. अधिकारी जाँच क के कार्रवाई करे के भरोसा दिहलन तब जा के मामिला शान्त भइल. धराइल नवही के मेडिकल करा के छोड़ दीहल गइल.\nबतावल जात बा कि एह सिपाहियन के आदत हो गइल बा बात बेबात केहु के पकड़ लीहल आ उगाही कइल.\nTags: बलिया, रसड़ा, सिपाही